জাবিতে আর্ন্তজাতিক সম্পর্ক বিভাগের পুনর্মিলনী অনুষ্ঠিত | Campus2Career24.com\nপ্রচ্ছদ > ক্যাম্পাস > জাবিতে আর্ন্তজাতিক সম্পর্ক বিভাগের পুনর্মিলনী অনুষ্ঠিত\nজাহাঙ্গীরনগর বিশ্ববিদ্যালয়ে দিনব্যাপী বর্ণাঢ্য আয়োজনের মাধ্যমে অনুষ্ঠিত হল আন্তর্জাতিক সম্পর্ক বিভাগের পুনর্মিলনী-২০১৭। উৎসবমুখর এ আয়োজনের আমেজ ছড়িয়ে পরে গোটা ক্যাম্পাসে। দিনটি যেন নবীন-প্রবীণের এক মিলন মেলায় পরিনত হয়। পুনর্মিলনীতে অংশগ্রহণ করতে সকাল থেকেই বিভাগের প্রাঙ্গণে ভীড় জমাতে থাকে বর্তমান শিক্ষার্থী সহ সাবেক শিক্ষার্থীরা। নানা আয়োজনের মধ্য উৎসবমুখর দিনটি অতিবাহিত করে বিভাগের সকল শিক্ষক-শিক্ষাথীরা।\n১৮ ফেব্রুয়ারি সকাল ১১ টায় বিশ্ববিদ্যালয়ের প্রো-ভিসি অধ্যাপক আবুল হোসেন বিভাগের শিক্ষক-শিক্ষাথীদের নিয়ে এক বার্ণাঢ্য র‌্যালীর শুভ উদ্ভোদন করেন। এসময় প্রো-ভিসি তার বক্তব্যে বলেন, পুনর্মিলনীর মাধ্যমে শিক্ষক-শিক্ষর্থীদের মধ্যকার সম্পর্কূ দৃঢ় হয়। আজ আর্ন্তজাতিক সম্পর্ক বিভাগে আয়োজন সার্থক হোক এবং বিশ্ববিদ্যালয়ের মান বৃদ্ধিতে ভূমিকা রাখবে বলেও তিনি আশা প্রকাশ করেন।\nবিভাগীয় সভাপতি ড. মো খালিদ কুদ্দুস বলেন, ‘প্রাণের মাঝে আয়’ এ স্লোগানের মাধ্যমেই আমাদের শিক্ষক-শিক্ষার্থীদের বিদ্যমান একাত্মতা বৃদ্ধির অন্যতম অর্জন হল আজকের পুনর্মিলনী। এ পুনর্মিলনীর মাধ্যমে আমরা সকলের সুখ-দুঃখ ভাগ করে নিতে পারবো যা, আগামীর দিনগুলিতে সহায়ক ভুমিকা পালন করবে।\nআরো বক্তব্য রাখেন অধ্যাপক ড. তারেক শামসুর রহমান, অধ্যাপক ড. আবুল কালাম আজাদ। এসময় বিভাগের সকল শিক্ষকসহ দুইশতাধিক শিক্ষার্থী উপস্থিত ছিলেন।\nএদিন বিকাল ৪টায় বিশ্ববিদ্যালয়ের মুক্তমঞ্চে সাবেক শিক্ষার্থীরা তাদের আনন্দ-বেদনার সৃত্মি উপস্থাপন করেন। এরপর প্রধান অতিথি উপাচার্য অধ্যাপক ড. ফারজানা ইসলামের উপস্থিতে চারজন গুনী ব্যাক্তিকে আজীবন সম্মাননা প্রদান করা হয়।\nতারা হলেন- দেশের প্রথম নারী উপাচার্য অধ্যাপক ড. ফারজানা ইসলাম, আন্তর্জাতিক সম্পর্ক বিভাগের প্রতিষ্ঠাকালীন সভাপতি ড. আতাউর রহমান খান, সাবেক উপাচার্য অধ্যাপক ড. আলাউদ্দিন আহমেদ, আন্তর্জাতিক রাজনীতি বিশ্লেষক অধ্যাপক ড. তারেক শামসুর রহমান এবং বিশেষ সম্মাননা প্রদান করা হয় অধ্যাপক ড. আবদুল্লাহ হেল কাফি এবং ড. মো: খালিদ কুদ্দুসকে\nদিনব্যাপী এ আয়োজনে সকাল সাড়ে নয় টায় বিভাগের সকলের মধ্যে টি-শার্ট, নাস্তা প্রদান, সকাল ১১টায় বার্ণাঢ্য র‌্যালী, দুপুরের খাবার, নবীন-প্রবীনের আড্ডা, সৃত্মিচারন, পুরষ্কার বিতড়ন, সম্মাননা প্রদান, সাংস্কৃতিক অনুষ্ঠান এবং সবশেষে শিরোনামহীন ব্যান্ড দল মাতায় মুক্তমঞ্চের দর্শকদের।\nPrevious: জাতীয় বিশ্ববিদ্যালয়ের বার্ষিক বিশেষ সিনেট অধিবেশন অনুষ্ঠিত\nNext: বিল গেটস : নয়টি বই, নয়টি স্বপ্ন


প্রকাশিত : ০৫:৪২ পিএম, ১৩ মার্চ ২০২০ শুক্রবার\nবঙ্গবন্ধুর জন্মশতবার্ষিকীতে বঙ্গবন্ধুকে নিয়ে গান রচনা করেছেন রাজশাহী বিশ্ববিদ্যালয়ের শহীদ সুখরঞ্জন সমাদ্দার ছাত্র-শিক্ষক সাংস্কৃতিক কেন্দ্র (টিএসসিসি)’র পরিচালক অধ্যাপক ড. হাসিবুল আলম প্রধান।\n(টিএসসিসি)’র উদ্যোগে গানটি বঙ্গবন্ধুর ঐতিহাসিক ৭ই মার্চের ভাষণের দিনে বিশ্ববিদ্যালয়ের কাজী নজরুল ইসলাম মিলনায়তনে প্রথম পরিবেশন করা হয়। এরই মধ্যে অডিও কম্পোজ করা হয়ে গেছে গানটির। সেখানে গানটির সুর করেছেন টিএসসিসির উপ-পরিচালক সৌমিত্র ব্যানার্জি। কন্ঠ দিয়েছেন আলমগীর পারভেজ ও সংগীত বিভাগের শিক্ষক সোনিয়া শারমিন খান, পারমিতা হক ও বিভিন্ন বিভাগের শিক্ষার্থীরা। যদিও গানটি লেখা হয় গতবছরের ডিসেম্বরের ১ম সপ্তাহে।\nগান নিয়ে রচিয়তা অধ্যাপক প্রধান বলেন, “মুজিব মানেই বাংলাদেশ। বাংলাদেশের সবকিছুর কেন্দ্রবিন্দুই বঙ্গবন্ধু। আমাদের সুখ-দুঃখ, সংগ্রাম মানেই মুজিব।\n“মুজিব তুমি মিশে আছো বাংলার কাশফুল ঐ সবুজে\nমুজিব মানেই তাই একটি জাগ্রত বাংলাদেশ।”\nএই শিরোনামের গানটি জাতীয় কোন গণমাধ্যমে পরিবেশন করার পরে ইউটিউবে উন্মুক্ত করা হবে বলে জানান অধ্যাপক ড. প্রধান।\nঅধ্যাপক ড. প্রধান বিশ্ববিদ্যালয়ের আইন বিভাগের শিক্ষকতার পাশাপাশি বঙ্গবন্ধু, মুক্তিযুদ্ধ ও সমসাময়িক বিষয় নিয়ে লেখালেখি করেন। বিভিন্ন জাতীয় পত্রিকায় তার ৫০ টির বেশি কলাম ছাপা হয়েছে। ‘বঙ্গবন্ধু মুক্তিযুদ্ধ ও বাংলাদেশ’ বইটিরও লেখক তিনি।\nগান নিয়ে তার প্রত্যাশার কথা বলতে গিয়ে তিনি জানান ”এদেশের জন্মসংগ্রামের সাথে বঙ্গবন্ধুর নাড়ির সম্পর্ক। তাই জন্মশতবর্ষে তাঁকে নিয়ে গান রচনা করার প্রয়োজনীয়তা অনুভব করেই কাজটি করেছি। আমরা চাই এ গান জাতীয়ভাবে প্রচার করা হোক যেন দেশের মানুষের মধ্যে দেশপ্রেমকে আরো উদ্বুদ্ধ করে এ গান।” মোট ৭ মিনিট ১৪ সেকেন্ডের গানটিতে মোট লাইনের সংখ্যা ২৭ যা মূলত একটি কবিতা।\nগানটি শোনার পর বিশ্ববিদ্যালয়ের ভিসি প্রফেসর এম আবদুস সোবহান ভূয়সী প্রশংসা করেন এবং বঙ্গবন্ধুর আদর্শে সবাইকে উজ্জীবিত হওয়ার আহবান জানান। গানটির জাতীয় ভাবে প্রচার ও সবাই দেশপ্রেমে উদ্বুদ্ধ হতে আহবান জানান প্রফেসর ড. হাসিবুল আলম প্রধান ও সংশ্লিষ্টরা।


সমস্ত রেকর্ড ভেঙেচুরে তছনছ, ২৪ ঘণ্টায় নতুন করে করোনা সংক্রমিত ৩৮,৯০২ | coronavirus breaks new records 38902 cases in 24 hours | coronavirus-latest-news -\nHome দেশ ও বিদেশ সমস্ত রেকর্ড ভেঙেচুরে তছনছ, ২৪ ঘণ্টায় নতুন করে করোনা সংক্রমিত ৩৮,৯০২ |...\nসমস্ত রেকর্ড ভেঙেচুরে তছনছ, ২৪ ঘণ্টায় নতুন করে করোনা সংক্রমিত ৩৮,৯০২ | coronavirus breaks new records 38902 cases in 24 hours | coronavirus-latest-news\nশনিবার দেশে নতুন করে সংক্রমিত হয়েছিলেন ৩৪,৮৮৪ জন\n#নয়াদিল্লি: ধারা বজায় রেখেই করোনা সংক্রমণের নয়া রেকর্ড দেখল রবিবারও ৷ দেশে গত ২৪ ঘণ্টায় সংক্রমিতের সংখ্যা ৩৮ হাজার পার করল প্রথমবার ৷ শনিবার করোনায় আক্রান্ত হয়েছেন ৩৮ হাজার ৯০২ জন ৷ সারা দেশে করোনা সংক্রমিতের মোট সংখ্যা ১০ লক্ষ ৭৭ হাজার ৬১৮ ৷ গত ২৪ ঘণ্টায় ৫৪৩ জনের মৃত্যু হয়েছে ৷ শনিবার দেশে নতুন করে সংক্রমিত হয়েছিলেন ৩৪,৮৮৪ জন ৷ আর সেখান থেকে রবিবার এক লাফে অনেকটা বেড়েছে ৷ তবে মৃতের সংখ্যা শনিবার অনেকটা বেশি ছিল ৬৭১ ৷\nস্বাস্থ্য মন্ত্রালয়ের পরিসংখ্যান অনুযায়ী সারা দেশে এখন অ্যাক্টিভ কেসের সংখ্যা ৩,৭৩,৩৭৯ ৷ করোনা অতিমারীর জেরে এখনও অবধি মোট ২৬,৮১৬ জনের মৃত্যু হয়েছে ৷ ৬,৭৭,৪২২ মানুষ এখনও অবধি করোনাকে হারিয়ে সেরে উঠেছেন ৷ দেশে রিকভারি রেট এই মুহূর্তে ৬৫.২৪% ৷ করোনা ভাইরাসের সবচেয়ে বেশি প্রভাব দেখা গেছে মহারাষ্ট্রে ৷\nমহারাষ্ট্রে করোনা আক্রান্তের সংখ্যা ৩ লক্ষ পেরিয়েছে ৷ শনিবার এই রাজ্যে নতুন করে সংক্রমিত হয়েছেন ৮৩৪৮ জন ৷ রাজ্যের স্বাস্থ্য বিভাগের পরিসংখ্যান অনুযায়ী ২৪ ঘণ্টায় ১৪৪ জনের মৃত্যু হয়েছে ৷ মহারাষ্ট্রে মোট মৃত্যুর সংখ্যা ১১, ৫৯৬ ৷ করোনা মহামারী -র জেরে ৩,০০৯৩৭ জন মোট সংক্রমিত হয়ে রয়েছেন ৷ এখনও অবধি ঠিক হয়ে গেছেন ১,৬৫, ৬৬৩ ডন ৷\nবিহারেও শনিবার করোনা ভাইরাসের দাপট দেখাতে শুরু করেছে৷ ১৬৬৭ টি নতুন সংক্রমণের ঘটনা সামনে এসেছে৷ করোনা মহামারীতে মোট সংক্রমিতের সংখ্যা ২৫ হাজার পেরিয়েছে ৷ রাজ্যে মোট মৃতের সংখ্যা ১৭৭ ৷ এই মাস থেকে বিহারে হঠাৎ করেই সংক্রমণের সংখ্যায় একলাফে বেড়ে গেছে আড়াই গুণ ৷ বিহারের সুস্থতার হারও এই কয়েকদিনে কমে গেছে অনেকটা ৷ ৭৭.৫২ শতাংশ হার ছিল সুস্থতার আর সেটা এক ধাক্কায় কমে গেছে ৬৩.১৭ শতাংশ ৷\nগুজরাতেও একদিনে করোনা সংক্রমণের সংখ্যা এক ধাক্কায় বেড়েছে রেকর্ড সংখ্যায় ৷ একদিনে নতুন করে সংক্রমিত হয়েছেন ৯৬০ জন ৷ এরই জেরে গোটা রাজ্যে মোট সংক্রমিতের সংখ্যা ৪৭,৪৭৬ ৷\nJuly 19, 2020, 11:15 AM IST\nPrevious articleবিনা পাইলটে সরকার চালাতে আগামী সপ্তাহে আস্থা ভোটের আর্জি গেহলটের! | Rajasthan Chief Minister Ashok Gehlot is likely to call an assembly session next week, sources say\nNext articleসোমবার শুরু হচ্ছে ক্লিনিক্যাল ট্রায়াল! ৩৭৫ জনের উপর প্রয়োগ করা হবে ভারতের প্রথম করোনা টিকা Covaxin!


একজন ইউনুস এবং বাংলাদেশের ভবিষ্যৎ! | blog.bdnews24.com - pioneer blog for citizen journalism in bangladesh\nএকজন ইউনুস এবং বাংলাদেশের ভবিষ্যৎ!\nমঙ্গলবার ১০ জুলাই ২০১২, ০৯:৫৯ অপরাহ্ন\nপ্রফেসর ইউনুসকে বলা যায় স্বাধীন বাংলাদেশের সবচেয়ে উজ্জ্বল নক্ষত্র, কারণ তার কল্যাণেই স্বাধীন বাংলাদেশের একমাত্র নোবেল পুরস্কারটি এসেছে। তাই তাকে নিয়ে যেমন আমরা গর্বিত তেমনি ভাবে আমাদেরকে এই সম্মানের অংশীদার করার জন্য আমরা তার কাছে কৃতজ্ঞ! স্বাধীনতা উত্তর বাংলাদেশকে বিশ্বের দরবারে পরিচয় করিয়ে দিয়েছিলে বঙ্গবন্ধু আর স্বাধীনতা পরবর্তী বাংলাদেশকে দিয়েছিলেন ইউনুস! বাংলাদেশের এইসব শ্রেষ্ঠ সন্তানকে নিয়ে আমরা অবশ্যই গর্বিত।\n২০০৬ সালে প্রফেসর ইউনুসের যখন নোবেল জিতলেন তখন সবাই সেই গর্বে গর্বিত হয়েছিলেন কিন্তু হঠাৎ করেই দৃশ্যপট পাল্টে যেতে থাকে যখন ১\_১১ পরবর্তী সরকারের সময়ে ইউনুস সাহেব দল গঠনের ঘোষণা দিলেন! তখন আমাদের রাজনীতিকরা সবাই জোটবদ্ধ ভাবে বলতে লাগলেন যে রাজনীতিতে এসে উনার মতো মানুষের বিতর্কিত হওয়াটা ঠিক হবে না! পরোক্ষভাবে রাজনীতিকরা স্বীকার করে নিলেন যে উনাদের কার্যকলাপ সব সময়ই বিতর্কিত! কারণ উনারা কেউই চাননি যে তাদের সাজানো বাগানে আর কেউ ঢুকে পড়ুক! উনাদের ঐ মন্তব্যের জালে জর্জরিত হয়ে ইউনুস কিছুটা হোঁচট খেলেন কিনা জানিনা, উনি সরে দাঁড়ালেন উনার অবস্থান থেকে! কিন্তু তার ঐ ইচ্ছাটাই কাল হল বাংলাদেশের জন্য! কারণ তিনি ঐ ইচ্ছাটা না করলে আজকে গ্রামীণ ব্যাংক মহাজনদের পুনর্বাসন কেন্দ্রে পরিণত হতো না, ইউনুসও একজন মহাজনে পরিণত হতেন না! কারণ এমন অসংখ্য মহাজনি সংস্থা বাংলাদেশে আছে কিন্তু কারো ব্যাপারেই সরকার বা সাধারণ মানুষের মাথা ব্যথা নেই, সব ব্যথা গ্রামীণ ব্যাংক কে নিয়ে! আমি ব্যক্তিগতভাবে গ্রামীণ ব্যাংকের কার্যকলাপ বা এনজিও গুলোর কার্যকলাপ পছন্দ করিনা, কারণ ওদের দেয়া ঋণের ফাঁদে পা দিলে আর কারোই বেরিয়ে আসার উপায় নেই! এ যেন একমুখী রাস্তা! যাই হোক রাজনীতিতে নামার উচ্চাকাঙ্ক্ষার মূল্য প্রতি পদে পদে দিতে হয়েছে ইউনুসকে! যদিও সরকার এতটা প্রতিহিংসা পরায়ন না হলেও পারতো! কারণ ইউনুস কারো ব্যক্তিগত শত্রু ছিলেন না! আর সরকার যে কারণ দেখিয়ে উনাকে সরালেন সেটা খুবই অনৈতিক কারণ বিশ্বের সব দেশ যেখানে প্রতিভাবানদের ধরে রাখার জন্য চেষ্টা করে সেখানে আমাদের সরকার শুধু তাদের প্রতিহিংসা চরিতার্থ করতে উনাকে সরিয়ে দিলেন! আর এক গ্রামীণ ব্যাংকের সাথেই জড়িয়ে আছে বাংলাদেশের কোটি মানুষের ভবিষ্যৎ! সুতরাং ইউনুসকে সরাতে গিয়ে কোটি মানুষের ভবিষ্যতকে হুমকির মুখে ফেলে দিলেন কিনা সেটা ভাবাও সরকারের দায়িত্বের ভেতর পরে! সরকারের ভেতরই এমন অনেকেই আছেন যাদের বয়স সক্ষমতার সীমাকে ছাড়িয়ে গেছে অনেক আগেই! এখানে অবশ্য সরকারের দূরদৃষ্টির অভাবটাই দায়ী! উনারা কেউ কেউ প্রতিহিংসা পরায়ন হিসাবে অনেকদিন ধরেই সুখ্যাতি অর্জন করেছেন! আমরা অনেকদিন সরকারের কার্যকলাপ দেখেছি গ্রামীণ ব্যাংক এবং ইউনুসকে নিয়ে, এখন মনে হচ্ছে ইউনুস সাহেবও নিজের পায়ে বল পেয়েছেন! জানিনা পদ্মার ঋণ চুক্তি বাতিলের পেছনে ইউনুসের লেজে পা দেয়াটা কতোটা ভূমিকা রেখেছে, কিন্তু আজ যখন দেখলাম যুক্তরাষ্ট্রে আমাদের পণ্য যাওয়ার উপরও নিষেধাজ্ঞা আসছে তখন হয়তো কিছুটা হলেও অনুমান করা যায় যে সাপের লেজ দিয়ে কান চুলকানোর ফল যে কতোটা ভয়ংকর হতে পারে তা মনে হয় আমাদের অপরিণামদর্শী নেতৃবৃন্দ বুঝতে পারেনি! তবে আমার প্রশ্ন একটা ভিন্ন প্রসঙ্গে সেটা হচ্ছে ধরে নিলাম কিছু মূর্খ অপরিণামদর্শী নেতানেত্রীর জিঘাংসার শিকার হলেন ডঃ ইউনুস, আর ডঃ ইউনুসের ক্ষমতার দৌড় দেখাতে একের পর এক চাপ আসছে আমাদের অর্থনীতির উপর ; উভয় ক্ষেত্রে ক্ষতিগ্রস্ত কারা ইউনুস, বর্তমান সরকারের নেতানেত্রীরা নাকি বাংলাদেশ?\nধরে নিলাম আমাদের নেতাদের কোন নীতি নেই, তারা যে থালায় খায় সেটাই নষ্ট করে কিন্তু ইউনুস তো একজন বিজ্ঞ মানুষ; দেশের শ্রেষ্ঠ সন্তান; উনি কি পারতেন না একটু মহৎ হতে? কামড় খেয়ে ফিরিয়ে দিয়ে ক্ষমতার দাপট ঠিকই দেখানো যায়, কিন্তু কামড়ের বিষ কাকে ভোগাচ্ছে সেটা ভাবে কে? যারা মাঠে খেলতে নামে তাদের জন্য গোল দেয়াটাই বড় ব্যাপার, কিন্তু লাথি গুলো কিন্তু সব বলের গায়েই লাগে আর মাঠের বুক ঝাঁজরা হয় খেলোয়াড়ের বুটের আঘাতে! কিন্তু এই বল আর মাঠ ছাড়া খেলাটা অসম্ভব! বাংলাদেশ আর বাংলার মানুষ যেন তাদের কাছে মাঠ আর বলে পরিণত হয়েছে! গোল দেয়ার আনন্দ শুধুই তাদের আর খেলা শেষ হলেই আনন্দিত হবে বল আর মাঠ কারণ তখন আর লাথি দেয়ারও কেউ থাকবেনা বুকের উপর দিয়ে বুট পরে কেউ দৌড়াবেও না। যারাই দেশের ভাগ্য নিয়ে এই নিষ্ঠুর খেলায় মেতেছেন তাদেরকে বলব দয়া করে আমাদেরকে একটু মুক্তি দিন, আমাদের বাঁচতে দিন, আমার সোনার বাংলা আপনাদের প্রতিহিংসার বানে বিদ্ধ।\nবুধবার ১১জুলাই২০১২, পূর্বাহ্ন ১২:৪২\nপ্রিয় লেখক, আপনার পোস্টের জন্য ধন্যবাদ। আপনার রচনার শেষ পর্যন্ত না পড়া পর্যন্ত পাঠকের যথেষ্ঠ উদ্বেগ থাকে আপনি শেষে কি বলবেন। এটি লেখকের একটি গুন। আপনার পোস্টের কয়েকটি বিষয় নিয়ে আমি মন্তব্য করছি। আশাকরি, আপনি আমার মন্তব্যগুলোকে পেশাদারী এবং একাডেমিকভাবে গ্রহন করবেন।\n১। বলেছেন, “প্রফেসর ইউনুসকে বলা যায় স্বাধীন বাংলাদেশের সবচেয়ে উজ্জ্বল নক্ষত্র, কারণ তার কল্যাণেই স্বাধীন বাংলাদেশের একমাত্র নোবেল পুরস্কারটি এসেছে।..” শান্তিতে কিসিঞ্জার এবং নেতানিয়াহুও নোবেল পুরষ্কার পেয়েছে। দুর্ভাগ্যক্রমে সেই নক্ষত্রদের লীলা খেলা আমরা জানি।\n২। আরো বলেছেন, “উনাদের [রাজনীতিবিদদের: সংযুক্তি আমার]। ঐ মন্তব্যের জালে জর্জরিত হয়ে ইউনুস কিছুটা হোঁচট খেলেন কিনা জানিনা, উনি সরে দাঁড়ালেন উনার অবস্থান থেকে!” এটি অসত্য। তখন ফাঁকা মাঠে ইউনুসের বিরোধিতা করার মতো রাজনীতিবিদেরা অনুপস্থিত ছিলেন এবং রাজনীতিচর্চা এদেশে নিষিদ্ধ ছিলো। আচ্ছা, রাজনীতি নিষিদ্ধ থাকার কালে ইউনুস কি করে, কার কাছ থেকে রাজনৈতিক দল গঠনের প্রনোদনা পেলেন? কখনো ভেবেছিলেন কি? রাজনৈতিক দল গঠনের খাহেস ইউনুসের পূরণ হয়নি কারন, বাংলাদেশের মানুষ, আপনার ভাষায়, বাংলাদেশের “উজ্জ্বল নক্ষত্রের” ডাক কে পাত্তা দেয়নি। ইতিহাস সত্য বর্ণনা করাই ভালো।\n৩। “আমি ব্যক্তিগতভাবে গ্রামীণ ব্যাংকের কার্যকলাপ বা এনজিও গুলোর কার্যকলাপ পছন্দ করিনা, কারণ ওদের দেয়া ঋণের ফাঁদে পা দিলে আর কারোই বেরিয়ে আসার উপায় নেই! এ যেন একমুখী রাস্তা!” বেশ কথা এবং আপনার মন্তব্য আমি সমর্থন করি। কিন্তু যে মানুষের দেখানো রাস্তা মানুষকে একমুখীন করে ঋণজালে আবদ্ধ করে ফেলে, তার উদ্দেশ্য মহৎ হয় কি করে?\n৪। “জানিনা পদ্মার ঋণ চুক্তি বাতিলের পেছনে ইউনুসের লেজে পা দেয়াটা কতোটা ভূমিকা রেখেছে” আমিও জানিনা। তবে তার পরেই করা আপনার জিজ্ঞাসাটি (“উভয় ক্ষেত্রে ক্ষতিগ্রস্ত কারা ইউনুস, বর্তমান সরকারের নেতানেত্রীরা নাকি বাংলাদেশ?”) সত্যিই ইউনুসকে করা উচিৎ। আমি এসাথে এ কথাও যোগ করতে চাই, আমেরিকার সাথে ইউনুসের এত ঘনিষ্ঠতা এবং আমেরিকার উপর তার এতো প্রভাব সত্বেও বাংলাদেশের অর্থনীতির উন্নয়নে সহায়ক এমন কোন পদক্ষেপটি ইউনুস আমেরিকাকে প্রভাবিত করে করেছেন? বিগ জিরো।\nইউনুসের কাছে কাকুতি-মিনতি করে কি লাভ ভাই? যে মানুষটি বাংলাদেশের কোটি মানুষকে নির্মমতার সাথে ঋণের অন্ধগলিতে ঠেলে দিয়ে বড় বড় বুলি কপচায়, তাকে তো শাস্তির আওতায় আনা উচিৎ। আসলে আমাদের বুঝতে হবে, ইউনুস বাংলাদেশের নন, তিনি বৈশ্বিক কর্পোরেশনের মুনাফাবৃদ্ধি ও নিশ্চিতকরনের প্রতিনিধিত্ব করেন। তাই ইউনুসকে প্রচারনার তোড়ে এক মহান আইকন বানিয়ে ফেলা হয়েছে। নোবেল পুরষ্কার পেয়ে দেশে এসে এয়ারপোর্টে বলেছিলেন, তার নোবেল প্রাপ্তিতে বাংলাদেশের মানুষ নাকি আনন্দের এভারেস্টে চড়ে গেছে। আসলে তিনি নিজে আনন্দের এভারেস্টে চড়ে সিজোফ্রোনিক রোগীর মতো ভাবছেন সবাই বুঝি তার সাথে আছে। এখন তার পতনের অপেক্ষা মাত্র।\nবুধবার ১১জুলাই২০১২, অপরাহ্ন ০২:৫০\nআপনি খুবই সুন্দর বিশ্লেষণধর্মী যুক্তি তুলে ধরেছেন! কিন্তু ভাই, এখানে আমার লেখাতে আমি শুধু বুঝাতে চেয়েছিলাম সর্বচ্চ সম্মানও আমাদের দেশের মানুষের নৈতিক চরিত্র বদলাতে পারেনা! তারা দেশের কথা ভেবে মহান হতে পারেনা। নিজেদের যোগ্যতাকে দেশের উন্নয়নে ব্যাবহার করতে পারেনা। আর ভাই একটা পদক কিভাবে কি উদ্দেশে দেয়া হচ্ছে সেটার ঘটনার পেছনের ঘটনায় আমরা নাইবা তাকালাম, শুধু আমরা চাইব তারা নিজেদের খেলার বস্তুতে যেন আমাদেরকে পরিনত করে না ফেলেন …\nবুধবার ১১জুলাই২০১২, অপরাহ্ন ০৬:২৮\nআমি আপনার সাথে সম্পূর্ণ একমত। আপনার এই দৃষ্টিভঙ্গীর স্বীকৃতিও আমার মন্তব্যে দিয়েছি।\nবুধবার ১১জুলাই২০১২, অপরাহ্ন ০৯:০৮\nআপনাকে আবারো ধন্যবাদ\nবৃহস্পতিবার ১২জুলাই২০১২, পূর্বাহ্ন ০৪:০৩\nঋণের দুষ্টু চক্র জীবন কে শৃংখলিত করে…\nবৃহস্পতিবার ১২জুলাই২০১২, অপরাহ্ন ০২:১৮\nকিন্তু আমরা জন্ম থেকেই মাথাপিছু একশ বিশ ডলার করে ঋণের বোঝা মাথায় নিয়েই পৃথিবীতে আসি!


আরও ১৫ দিন বাড়ছে শিক্ষা প্রতিষ্ঠানের ছুটি! - FX News\nআরও ১৫ দিন বাড়ছে শিক্ষা প্রতিষ্ঠানের ছুটি!\nকরো’না সংক্রমণ রোধে আরও বাড়ানো হচ্ছে শিক্ষা প্রতিষ্ঠানের ছুটি। আগামী ৩০ জুন পর্যন্ত এ ছুটি বাড়ানো হতে পারে বলে জানা গেছে। সোমবার শিক্ষা মন্ত্রণালয় এবং প্রাথমিক ও গণশিক্ষা মন্ত্রণালয় আলোচনা করে ছুটি বাড়ানোর সিদ্ধান্ত নেবে বলে জানা গেছে।\nঅনির্ধারিত ছুটি পুষিয়ে নিতে প্রাথমিক, মাধ্যমিক, কারিগরি, মাদরাসা শিক্ষার্থীদের জন্য সংসদ টেলিভিশনে ক্লাস কার্যক্রম শুরু করা হয়েছে।\nএ বিষয়ে জানতে চাইলে প্রাথমিক ও গণশিক্ষা মন্ত্রণালয়ের সচিব আকরাম আল হোসেন বলেন, করো’না পরিস্থিতি স্বাভাবিক না হওয়ায় শিক্ষা প্রতিষ্ঠানের ছুটি বৃদ্ধি করার সিদ্ধান্ত নেয়া হয়েছে। আগামীকাল সোমবার দুই মন্ত্রণালয় আলোচনা করে কতদিন পর্যন্ত ছুটি বৃদ্ধি করা যায় সে বিষয়ে সিদ্ধান্ত নেয়া হবে। তবে আপাতত আগামী ৩০ জুন পর্যন্ত ছুটি বৃদ্ধি করার চিন্তাভাবনা করা হচ্ছে।\nরোববার দেশের করো’না পরিস্থিতির সর্বশেষ পরিস্থিতিতে স্বাস্থ্য অধিদপ্তর জানিয়েছে, দেশে গত ২৪ ঘণ্টায় করো’নায় (কোভিড-১৯) আ’ক্রান্ত হয়ে আরো ৩২ জনের মৃ’ত্যু হয়েছে। এ নিয়ে ভাই’রাসটিতে মোট মা’রা গেলেন এক হাজার ১৭১ জন। একই সময়ে নতুন করে আরও তিন হাজার ১৪১ জনের মধ্যে করো’নার সংক্রমণ শনাক্ত হয়েছে। ফলে শনাক্ত রোগীর সংখ্যা দাঁড়াল ৮৭ হাজার ৫২০ জনে।\nদেশে করো’নার প্রকোপের কারণে গত মা’র্চের মাঝামাঝি সময় থেকে শিক্ষাপ্রতিষ্ঠান বন্ধ রাখা হয়েছে। কয়েক দফায় ছুটি বাড়িয়ে ১৫ জুন পর্যন্ত ছুটি ঘোষণা করা হয়েছে আগে।\n← Previous Previous post: নলছিটিতে অফিসেই ধুমপান করেন সহকারী তহসিলদার, ভিডিও ভাইরাল\nNext → Next post: মৃ’ত্যুর পর ভাই’রাল সুশান্ত সিংয়ের ভিডিও


ভুল নম্বরে সেন্ডমানি বা ক্যাশ আউট হলে কী করবেন? - Digi Bangla\nভুল নম্বরে সেন্ডমানি বা ক্যাশ আউট হলে কী করবেন?\nঅনেক সময় বিকাশে আর্থিক লেনদেনে অসাবধানতাবশত ভুল নম্বরে টাকা চলে যায়। মোবাইল নম্বরের মাধ্যমে দ্রুত এক জায়গা থেকে অন্য জায়গায় আর্থিক লেনদেন করায় এই ভুলটি হয়ে থাকে। এ সমস্যায় পড়ে অনেকেরই টাকা খোয়া যায়। তাই এমন ভুল হয়ে গেলে টাকা ফেরত পেতে কী কী করণীয় তা এবার জেনে নেয়া যাক।\nপ্রথমে টাকা ভুল নম্বরে গেলে সঙ্গে সঙ্গে প্রাপককে ফোন দেবেন না। কারণ ভুলবশত অন্য নম্বরে টাকা চলে গেলে, তা ফিরিয়ে দেয়ার মানসিকতা খুব কম লোকই রাখে। তাই তিনি টাকা উঠিয়ে ফেললে, ভুক্তভোগীর করার কিছুই থাকবে না।\nসে জন্য অ্যাকাউন্ট থেকে ভুলবশত কোনো নম্বরে টাকা গেলে প্রথমে নিকটস্থ থানায় গিয়ে ট্রানজেকশন নাম্বার নিয়ে জিডি করে যত দ্রুত সম্ভব সেই জিডি কপি নিয়ে বিকাশ/রকেট/নগদ অফিসে যোগাযোগ করাটাই বুদ্ধিমানের কাজ।\nকেননা অভিযোগ করার সঙ্গে সঙ্গে প্রতিষ্ঠানগুলোর কর্মকর্তারা জিডি কপি এবং মেসেজ খতিয়ে দেখেন।\nএর পর ভুলে টাকা চলে গেলে ওই ব্যক্তির অ্যাকাউন্ট টেম্পোরারি লক করে দেয়। যাতে তিনি কোনো টাকা তুলতে না পারেন।\nএর পরক্ষণই ওই ব্যক্তির সঙ্গে ফোনে যোগাযোগের চেষ্টা করেন সংশ্লিষ্ট কর্মকর্তারা। প্রাপক ফোন ধরে যদি ঘটনার সত্যতা নিশ্চিত করে ওই টাকা নিজের নয় বলে জানায়, তখন অফিস থেকেই টাকাটি নির্দিষ্ট ব্যক্তির কাছে স্থানান্তর করে দেয় বিকাশ।\nআর যদি ওই ব্যক্তি নিজের টাকা বলে দাবি করেন, তা হলে ৭ কর্ম দিবসের মধ্যে তাকে প্রমাণসহ অফিসে এসে অ্যাকাউন্ট ঠিক করে নিতে নির্দেশ দেয় কর্তৃপক্ষ। সেই নির্দেশনা না মেনে পরবর্তী ৬ মাসে ব্যক্তি না এলে ভুক্তভোগী প্রেরকের অ্যাকাউন্টে টাকা পৌঁছে যাবে। এর পরবর্তী ৬ মাসেও না এলে অ্যাকাউন্টটি চিরতরের জন্য অটো ডিজেবল হয়ে যাবে।\nডিজিটাল ব্যাংকিং সেবায় ফ্লোরা টেলিকমের যুগপূর্তি\nঅনলাইনে বাসের ভাড়ায় এয়ার টিকিট!


সহিংসতার প্রকাশকে আমি নেতিবাচক না ভেবে শারীরিক ভাষা বলতেই বেশি পছন্দ করি : কিম কি দুক » ক্যাটাগরী » ম্যাজিক লণ্ঠন\nসাক্ষাৎকার » সহিংসতার প্রকাশকে আমি নেতিবাচক না ভেবে শারীরিক ভাষা বলতেই বেশি পছন্দ করি : কিম কি দুক\nসহিংসতার প্রকাশকে আমি নেতিবাচক না ভেবে শারীরিক ভাষা বলতেই বেশি পছন্দ করি : কিম কি দুক\nপৃথিবীতে যে-কয়েকটি দেশের চলচ্চিত্রে হলিউডের ওপর নির্ভরতা নেই, তাদের মধ্যে অন্যতম দক্ষিণ কোরিয়া। ক্রমবর্ধমান আঞ্চলিক সামাজিক ইস্যু ও অপ্রত্যাশিত নানা ঘটনা দক্ষিণ কোরিয়ার সিনেমাকে হলিউডি সিনেমা থেকে পৃথক করেছে। আজকের এই পথচলা শুরু হয়েছিলো ১৯০৩ সালে। ১৯৪৪ সালে জাপানের আত্মসমর্পণের মধ্য দিয়ে স্বাধীন হয় কোরিয়া। স্বাভাবিকভাবেই স্বাধীন হয় কোরিয়ান চলচ্চিত্র। কিন্তু এই নবজাগরণ বেশিদিন স্থায়ী হয়নি। অল্পদিনের মধ্যেই বিভক্ত হয় কোরিয়া। শুরু হয় গৃহযুদ্ধ। ১৯৫৩ সালে যুদ্ধ শেষ হলে পুনরুজ্জীবন ঘটে দক্ষিণ কোরিয়ার সিনেমার। কিন্তু ১৯৬২ তে এসে এ-শিল্পে সরকারি খবরদারি বাড়তে থাকে। ফলে শিল্পে নেমে আসে হতাশা। তারপরও ৫০ ও ৬০’র দশককেই কোরিয়ান সিনেমার স্বর্ণযুগ বলা হয়। কিন্তু এ-সময়ের সিনেমাগুলোর গুণগত মান নিয়েও প্রশ্ন আছে। যাহোক সর্বশেষ ২০০৫ সালের দিকে আবারও পুনর্জন্ম ঘটে দক্ষিণ কোরিয়ার চলচ্চিত্র শিল্পের। নানা চড়াই-উৎরাই পেরিয়ে আজকের অবস্থানে আসতে পেরেছে দক্ষিণ কোরিয়ার চলচ্চিত্র।\nকোরিয়ান চলচ্চিত্র শিল্পে এই যে পুনর্জাগরণ তা যে-কয়েকজন কারিগরের হাত দিয়ে ঘটেছে তাদের অন্যতম কিম কি দুক। প্রাযুক্তিক উৎকর্ষতার এই যুগে সংলাপবিহীন চলচ্চিত্র যখন প্রায় অচ্ছুত, সেই সংলাপবিহীন বা স্বল্প সংলাপের চিত্রনাট্যও মাস্টারপিস চলচ্চিত্রে পরিণত হয় যার হাতের ছোঁয়ায়-তিনিই এই কিম কি দুক। বর্তমান চলচ্চিত্র বিশ্বের একজন অসাধারণ প্রতিভা। বয়সে নবীন কিম কি দুক-এর জন্ম ২০ ডিসেম্বর ১৯৬০, দক্ষিণ কোরিয়ার কিওংসাং প্রদেশে।\nচলচ্চিত্রে কোনো প্রাতিষ্ঠানিক শিক্ষা নেই তার। স্কুলের গণ্ডি না পেরোতেই ছেড়ে দেন পড়াশুনা। কাজ নেন কারখানায়। পরবর্তী সময়ে সেনাবাহিনীতে যোগ দেন। শিল্পে যার মন তিনি কী আর সৈনিকের নিয়ম-কানুন মেনে নিতে পারেন! তাই এবার চলে গেলেন শিল্প-সাহিত্যের আঁতুড়ঘর প্যারিসে। এবার সেখানে (১৯৯০-১৯৯৩) পড়াশুনা করলেন ফাইন আর্টস বিষয়ে। এরপর ফিরে এলেন নিজ দেশে; শুরু করলেন স্ক্রিপ্ট লেখা। প্রথম স্ক্রিপ্টেই নজর কাড়লেন; জিতে নিলেন প্যারিজমস স্ক্রিপ্ট রাইটিং ইন্সটিটিউট পুরস্কার। তারপর শুধুই এগিয়ে চলা। ক্রোকোডাইল (১৯৯৬) দিয়ে শুরু করে ২০১১ পর্যন্ত ১৭টি সিনেমা নির্মাণ করেছেন। এর মধ্যে ব্রিডকেজ ইন (১৯৯৮), রিয়েল ফিকশন (২০০০), দ্য ইসল (২০০০), এড্রেস আননোন (২০০১), ব্যাডগাই (২০০১), স্প্রিং, সামার, ফল, উইন্টার এন্ড স্প্রিং (২০০৩), থ্রি-আয়রন (২০০৩), ব্রেথ (২০০৭), ড্রিম (২০০৮) ও আমেন (২০১১) উল্লেখযোগ্য। বেশিরভাগ ছবিই বিশ্বজুড়ে হয়েছে আলোচিত-সমালোচিত।\nকাজের স্বীকৃতি স্বরুপ কিম বিভিন্ন উৎসবে গোটা পঁচিশেক মনোনয়নসহ ঝুলিতে ভরেছেন নয়টি পুরস্কার। এগুলোর বেশিরভাগই কান, ভেনিস ও বার্লিন চলচ্চিত্র উৎসবের মতো বিশ্বখ্যাত উৎসবের। ২০০১ সালে ব্যাডগাই বার্লিন চলচ্চিত্র উৎসবে প্রতিযোগিতা করে। সেখানেই কিম কি দুকের সঙ্গে নতুন সিনেমা, হলিউড ও চলচ্চিত্রের নানা বিষয় নিয়ে কথা বলেন ভোলকার হামেল (Volker Hummel)। পেশায় ফ্রিল্যান্স সাংবাদিক ভোলকার হামেল জার্মানির হামবুর্গে বসবাস করেন। এর বাইরে তার আগ্রহের জায়গায় রয়েছে সাহিত্য ও চলচ্চিত্র। এ নিয়ে লেখালেখিও করেন। কিমের সঙ্গে সেদিনের আলোচনার পুরোটা ম্যাজিক লণ্ঠন-এর জন্য ভাষান্তর করেছেন কৃষ্ণ কুমার।\nভোলকার হামেল : মি. কিম, আপনি এক আলোচনায় বলেছিলেন আপনার প্রতিটি চলচ্চিত্রই নাকি শুরু হয় ঘৃণা বা ক্রোধ দিয়ে। আপনার নতুন চলচ্চিত্র ব্যাডগাইতে কোন্ ধরনের ঘৃণা বা ক্রোধ ফুটে উঠেছে?\nকিম কি দুক : দেখুন, আমি ঘৃণা শব্দটিকে বৃহৎ অর্থে ব্যবহার করেছি। আমি ভাবতেই পারিনি এটাকে নেতিবাচকভাবে নেওয়া হবে। নির্দিষ্ট কোনোকিছুকে আমি ঘৃণা করি, সে-জন্য এটা ব্যবহার করেছি-এমন নয়। এটা এক ধরনের ভাবনা। জীবনে চলার পথে এমন অনেক বিষয় আছে যা আমরা বুঝি না। যে-বিষয়টিকে আমি বুঝি না, সেই বিষয়টি বোঝার জন্যই চলচ্চিত্র বানাই। আমাদের এই ‘মিসআন্ডারস্ট্যান্ডিং’ কথাটির পরিবর্তে আমি হ্যাট্রেড (hatred) কথাটি ব্যবহার করতে চেয়েছি।\nহামেল : ব্যাডগাই চলচ্চিত্রের মাধ্যমে আপনি কোন্ বিষয়টা খুঁজতে চেয়েছেন?\nদুক : আমি খুঁজতে চেয়েছি, আমরা সবাই একইভাবে সমান অধিকার ও গুণাবলী নিয়ে জন্মাবার পরও কেনো বড়ো হওয়ার সঙ্গে সঙ্গে শ্রেণীবিভক্ত হয়ে পড়ি? কেনো আমরা বাহ্যিক সৌন্দর্য দিয়ে সবকিছু বিচার করি? কেনো এটা গুরুত্বপূর্ণ হয়ে ওঠে-আমি সুন্দর নাকি কুৎসিত, ধনী নাকি গরীব? জন্মের পর বেড়ে ওঠার সঙ্গে সঙ্গে আমাদের ওপর এই বিষয়গুলো চাপিয়ে দেওয়া হয়। আমরা সামাজিক মর্যাদা ও শ্রেণীর ভিত্তিতে বিভক্ত হয়ে পড়ি। যা সবাইকে সবার কাছ থেকে বিচ্ছিন্ন করে ফেলে। চলচ্চিত্রের মাধ্যমে আমি দেখাতে চেয়েছি শ্রেণী-বৈষম্য ভুলে সবাই এক হয়ে বাস করা কি সত্যিই অসম্ভব?\nহামেল : আপনি কি এ-প্রশ্নের উত্তর পেয়েছেন?\nদুক : প্রতিটি মানুষ শ্রেণী-বিভেদ ভুলে, অর্থনৈতিক বৈষম্য ভুলে একে অপরের প্রতি শ্রদ্ধাশীল হবে-এটাই আমার প্রশ্নের উত্তর। কিন্তু আমার চলচ্চিত্র নির্মাণের লক্ষ্য তা নয়। মানুষকে এসব প্রশ্নের সম্মুখীন করাই আমার চলচ্চিত্র নির্মাণের অন্যতম লক্ষ্য। আমার বিশ্বাস প্রত্যেকেই তার নিজের মতো করে এ-প্রশ্নের উত্তর পেতে পারেন।\nহামেল : আপনার প্রায় প্রতিটি চলচ্চিত্রের প্রধান চরিত্রের মুখে বেশি সংলাপ থাকে না। সংলাপের মাধ্যমে তারা যোগাযোগ কিংবা নিজেকে প্রকাশ করতে পারে না। সহিংসতাই হয়ে ওঠে তাদের অন্যতম ভাষা। এই নীরবতার কারণ কী?\nদুক : এমন অনেক মানুষ আছেন, যারা গভীর দুঃখ পাওয়ার ফলে কথা বলার ভাষা হারিয়ে ফেলে। মানুষকে ধ্বংস করার বিষয়টিই তখন তাদের বিশ্বাস জুড়ে থাকে। পাশে থাকা অনেক মানুষ, যারা তাদেরকে দেওয়া প্রতিজ্ঞা রাখে না; মুখে বলে এক আর করে আরেক। ফলে তাদের ওপর বিশ্বাস নষ্ট হয়ে যায়। বন্ধ হয়ে যায় কথা বলা। এ-সময় মানুষ জড়িয়ে পড়ে সহিংসতায়। তাদের এই সহিংসতার প্রকাশকে আমি নেতিবাচক না ভেবে, শারীরিক ভাষা বলতেই বেশি পছন্দ করি।\nআমার কাহিনীর চরিত্রগুলো যুবক বয়স থেকেই দুঃখ-দুর্দশার এমনসব অভিজ্ঞতা সঞ্চয় করে যে, তখন সে তার নিজের চিন্তা-ভাবনার বাইরে কিছুই ভাবতে পারে না। এমনকি সাড়াও দিতে পারে না। একই সঙ্গে তারা তাদের শরীরের অপব্যবহারকেও নিয়ন্ত্রণ করতে পারে না। আমি একটি উদাহরণ দিতে পারি, কিছু কিছু পরিবার রয়েছে যেখানে শিশুরা জন্মের পর থেকেই তাদের বাবা-মার মধ্যে ঝগড়া-বিবাদ এমনকি সংঘর্ষে লিপ্ত হওয়া দেখতে থাকে। রাস্তায় বের হয়ে অনেক সময় এরা মানুষের খারাপ আচরণের সম্মুখীন হয়। তখন তার মধ্যে এক ধরনের নেতিবাচক ধারণা জন্মে, সে ভাবতে থাকে সবাই তাকে অবজ্ঞা করছে। ব্যক্তিগতভাবে আমারও এ-ধরনের অভিজ্ঞতা রয়েছে।\nছোটবেলায় আমার চেয়ে যারা বয়সে ছোট কিন্তু শারীরিকভাবে শক্তিশালী তারা আমাকে বিনা কারণে মারতো। আমাকে নীরবে সহ্য করতে হতো। এমনকি আমি যখন নৌ-সেনা হিসেবে চাকরি করি তখনও আমার চেয়ে যারা উঁচু পদের ছিলো তারা যৌক্তিক কারণ ছাড়াই আমাকে আঘাত করতো। এসব অভিজ্ঞতায় আমি নিজেকে প্রশ্ন করি, কেনো এমনটি হবে? পরিচালক হওয়ার আগ পর্যন্ত এই চিন্তা-ভাবনাগুলো আমার মাথায় ঘুরপাক খেতো। এখন আমি এই চিন্তা-ভাবনাগুলোর প্রতিফলন আমার চলচ্চিত্রে তুলে ধরি।\nহামেল : তার মানে আপনার জীবনে ঘটে যাওয়া ঘটনাই তাহলে চলচ্চিত্রে তুলে এনেছেন?\nদুক : ব্যাডগাই-এ আমি প্রথমেই যে-কথাটি বলতে চেয়েছি, এর প্রধান চরিত্র হ্যাং-গাই টাইপের মানুষকে আমি পছন্দ করি না। কিন্তু একটি মানুষ কেনো অন্য কারও কাছে অপছন্দের হয়ে ওঠে? সে যখন একটা বড়ো শহরে কাজ করতে যায়, তখন কোনো কারণ ছাড়াই অন্যরা তাকে আঘাত করে। এর ফলে সে তাদের ঘৃণা করতে থাকে। একটা পর্যায়ে সে আগ্রাসী হয়ে ওঠে। আমি আমার সিনেমায় এটাই দেখাতে চেয়েছি-একজন মানুষ কেনো আগ্রাসী হয়ে ওঠে।\nহামেল : শোনা যাচ্ছে, হলিউড নাকি আপনার ব্যাডগাই সিনেমা রিমেক করবে এবং পরিচালক হিসেবে নাকি আপনিই থাকছেন?\nদুক : ব্যাডগাই হলিউডে নির্মাণ করা আমারও ব্যক্তিগত ইচ্ছা। সেখানে ব্র্যাড পিটকে নেওয়ার ইচ্ছা আছে। তবে এ-ব্যাপারে এখনও হলিউডের কেউ আমার সঙ্গে যোগাযোগ করেনি।\nহামেল : আপনি কী মনে করেন না যে, আপনার নিতান্তই একান্ত ভাবনা এবং সহিংসতার নন্দনতত্ত্ব হলিউডি ধারার সঙ্গে সাংঘর্ষিক হতে পারে?\nদুক : বাইরে থেকে মনে হতে পারে হলিউডে সিনেমা নির্মাণের ক্ষেত্রে কিছু শক্ত নীতিমালা মেনে চলা হয়। কিন্তু বাস্তবিক পক্ষে আমি সেটি মনে করি না। তারা যা প্রকাশ করতে চায় তাই করে। কিন্তু সেটি সরাসরি নয়। তাই এটি মনে হতে পারে যে, তারা একটা সীমার মধ্যে থাকে। আসলে তা নয়। তাই যদি সম্ভব হয় আমি তাদের ধারা অনুসরণ করে সেখানে কাজ করতে চাই। পাশাপাশি ব্যাডগাই সিনেমাটি ফরাসি ভাষাতেও নির্মাণ করার ইচ্ছা আছে। তবে হলিউডে নির্মাণের কথাটা আপনার জানার বিষয়টি আমার কাছে আশ্চর্যের। কারণ এটি আমি আমার বিপণন দলের সদস্যদের মজা করে বলেছিলাম। তা বাইরের কারও শোনার কথা নয়।\nহামেল : ২০০১ সালের পুশন চলচ্চিত্র উৎসবের একটা প্রবন্ধে আমি এটি পড়েছিলাম।\nদুক : আমার মনে হয় এটি আমার পরিবেশকের কাছ থেকে বেরিয়েছে। ওভারসিজ ডিপার্টমেন্ট আমাকে জিজ্ঞাসা করেছিলো এটি সম্ভব কি না, আমি এটি করতে পারি কি না? উত্তরে আমি হ্যাঁ বলেছিলাম।\nহামেল : অনেকের মতে, ডেভিড ফিশারের ফাইট ক্লাব (১৯৯৯) এর কাহিনীর সঙ্গে নাকি আপনার ব্যাডগাই এর কাহিনীর মিল আছে। আপনি কি দুইটার মধ্যে কোনো সাদৃশ্য দেখতে পান?\nদুক : হতাশার কথা হলো, আমি ফাইট ক্লাব দেখিনি। তবে মনে হয়, এটা আমার রিয়েল ফিকশন চলচ্চিত্রের সঙ্গে মিলতে পারে। যেটি মাত্র তিন ঘণ্টা ২০ মিনিটের শটে নির্মিত। এই চলচ্চিত্রের কেন্দ্রীয় চরিত্রটি যাদেরকে ঘৃণা করে তাদের খুন করে। কিন্তু শেষে দেখা যায়, খুন করা তার স্বপ্ন বা নেশা। কিছুটা ম্যারি হ্যারন-এর আমেরিকান সাইকো (২০০০) এর মতো।\nহামেল : আপনার ওয়েবসাইটে (http://www.kimkiduk.com) আপনি আপনার চলচ্চিত্রকে আংশিক বিমূর্ত (semi abstract) বলেছেন। এটি বলতে আপনি কী বুঝিয়েছেন?\nদুক : আমার ধারণা semi abstract সিনেমা হলো বাস্তবতাকে তুলে ধরা। আমরা এই বিশ্বে যা কিছু দেখি, এটা সম্বন্ধে যে চিন্তা-ভাবনা গড়ে ওঠে তা তুলে ধরার চেষ্টা করা।\nহামেল : সিনেমা জগতে পদার্পণের আগে আপনি একজন পেইন্টার ছিলেন। ২০০০ সালে নির্মিত আপনার সিনেমা দ্য ইস্‌ল (The Isle) এ আপনি সুরিয়ালিজম ধারা এবং কিছুটা বর্ণনাধর্মী ধারা ব্যবহার করেছেন। ব্যাডগাই সিনেমায় ইগন শিলি (Egon Schile)-এর একটি পেইন্টিং গুরুত্বপূর্ণ ভূমিকা রেখেছে।\nদুক : ফ্রান্সের মন্টপেলিয়ারে আমি দুই বছর পেইন্টার হিসেবে কাজ করেছি। তবে কোনো অফিসিয়াল প্রদর্শনী বা এ-রকম কিছু করিনি। নিজের মতো এঁকেছি এবং রাস্তায় রাস্তায় এর প্রদর্শনী করেছি। জার্মানির মিউনিখেও কিছু পথ-প্রদর্শনী করেছি। কাজের সূত্রে ইগন শিলি-এর সঙ্গে আমার পরিচয়। তার পেইন্টিং আমার ভালো লাগতো। তার কিছু কুরুচিপূর্ণ এবং অশ্লীল ছবি আমার ব্যাডগাই সিনেমায় জুড়ে দিই। আপাত দৃষ্টিতে অশ্লীল মনে হলেও তা কিন্তু সৎ উদ্দেশ্যে নির্মিত। তিনি পেইন্টিংয়ে হতাশাগ্রস্ত মানুষের ইমেজ তুলে ধরেন। আমি গুস্তাভো ক্লিম্‌ত (Gustavo klimt) এর কাজ বেশি পছন্দ করলেও ইগন শিলি-এর কাজ বেশি দেখার ফলে তার শিল্পকর্মই ব্যবহার করেছি।\nহামেল : ইগন শিলি সাধারণত বেশ্যা বা পতিতা এবং পরিত্যক্তা নারীদের নিয়ে ছবি আঁকতেন। যা আপনার দ্য ইস্‌ল, অ্যাড্রেস আননোন, ব্যাডগাই-এর কাহিনীর সঙ্গে মিলে যায়। যে নারী বাধ্য হয়ে দেহব্যবসা করে তার সম্বন্ধে আপনার ধারণা কেমন, এ নিয়ে আপনার ভাবনা কী?\nদুক : আমি মনে করি মানুষ হিসেবে নারীদের অবস্থান পুরুষের চেয়ে অনেক উপরে। তারা সবসময়ই পুরুষের সব ধরনের চাহিদা মেটায়। কিন্তু প্রতিদানে বেশিরভাগ সময়ই কিছুই পায় না। বেশিরভাগ মানুষই দ্বিমত পোষণ করবেন, তারপরও আমি আমার মতো করে বলতে চাই; নারী ও পুরুষের মধ্যে যে-সম্পর্ক তা সম্পূর্ণ বেশ্যাবৃত্তির মতো। এমনকি টাকা-পয়সার ব্যাপার না থাকলেও ব্যাপারটি এরকমই। যা নারী-পুরুষের মধ্যে একটি দ্বন্দ্বের সৃষ্টি করে। ভিন্ন-ভিন্ন সংস্কৃতিতে এই দ্বন্দ্বটা ভিন্ন রকমের। ইউরোপিয় চলচ্চিত্রগুলোতে দেখা যায়, নারী-পুরুষের ক্ষেত্রে তারা এক ধরনের স্ট্যাটাসকো তুলে ধরে। এশিয়ান চলচ্চিত্রগুলোতে ধর্ষণ এবং সহিংসতার বিষয়টা বেশি দেখানো হয়। কারণ এখানে নারী-পুরুষের যে দ্বন্দ্ব তার পরিমাণটা বেশি।\nহামেল : আপনার আগের চলচ্চিত্রগুলোর মতো ব্যাডগাই সম্পর্কেও কি নারীবাদীদের ক্ষোভ আছে?\nদুক : অবশ্যই। নব্বইভাগ নারীবাদীর চলচ্চিত্রটি সম্পর্কে নেতিবাচক ধারণা রয়েছে। কিন্তু আপনি যদি দর্শকদের কথা ভাবেন, তাহলে দেখবেন তাদের শতকরা আশি ভাগই নারী। বেশিরভাগ বিশেষজ্ঞই নেতিবাচকভাবে সিনেমা দেখে। কিন্তু সাধারণ দর্শকেরা সেটা খুব সহজেই গ্রহণ করে। তারা সেটি বোঝার চেষ্টা করে। আমার চলচ্চিত্র দেখে কেউ যদি মনে করে যে, কিম কি দুক তার চলচ্চিত্রে নারীদের হতাশার চিত্র তুলে ধরেছেন-তাহলে সেটি হবে মারাত্মক ভুল। কিন্তু আপনি যদি মনে করেন এটি সমাজে বিরাজমান সমস্যার চিত্রাঙ্কন তাহলে ব্যাডগাই চলচ্চিত্রটিকে ঘৃণা করবেন না।\nহামেল : কোরিয়াতে সাম্প্রতিক সময়ে ব্যাডগাই অন্যতম ব্যবসাসফল চলচ্চিত্র। আপনি কি মনে করেন অর্থনৈতিক সফলতা মানে শৈল্পিকভাবে ব্যর্থতা?\nদুক : চলচ্চিত্রের শৈল্পিক উপস্থাপনা অনেক সময় ব্যবসাসফল নাও হতে পারে। কিন্তু আমার ব্যাডগাই সিনেমাটি ব্যবসা করার অন্যতম কারণ সিনেমার অভিনেতা চো জে-হুয়ান। তিনি ছিলেন মূলত একজন টিভি অভিনেতা। এরপর হঠাৎ করেই জনপ্রিয় অভিনেতা হয়ে ওঠেন। আর তাই আমি মনে করি তার জন্যই সিনেমাটা শৈল্পিক হওয়া সত্ত্বেও ব্যবসাসফল হয়েছে।\nকিম কি দুক-এর আরেকটি সাক্ষাৎকার\nআমেরিকার সানফ্রান্সিসকোর ওয়ারউইক রেজিস হোটেলে ২০০৫ সালের এপ্রিলে এই সাক্ষাৎকারটি নিয়েছিলেন গ্রাউচো (Groucho)। গ্রাউচো এই আলোচনায় দুক-এর ২০০৩ সালে নির্মিত থ্রি-আয়রন (3-Iron) সিনেমাটি নিয়ে কথা বলেছেন। সাক্ষাৎকারটি সামান্য সংক্ষিপ্তাকারে তুলে ধরা হলো।\nগ্রাউচো : আপনি বলেছেন যে, আপনার চলচ্চিত্র নাকি আপনাকেই অনুসন্ধান করে। থ্রি-আয়রন চলচ্চিত্রটি আপনাকে বুঝতে কতোটা সাহায্য করবে কিংবা আপনার সম্পর্কে কী শিক্ষা দেবে?\nদুক : অনেক ধরনের চলচ্চিত্র হতে পারে। অনেক চলচ্চিত্রে মানুষকে খারাপভাবে তুলে ধরা হয় এবং সেসব মানুষকে সমাজ থেকে উচ্ছেদ করার কথা বলা হয়। অন্যদিকে ভালোবাসাকেন্দ্রিক ও মানবিক আবেদনসমৃদ্ধ চলচ্চিত্রও নির্মাণ করা হয়। কিন্তু আমার সিনেমার কাহিনীতে থাকে জীবনের কথা, থাকে মানব প্রজাতির কথা এবং এগুলো কী অর্থ তৈরি করে তার কথা। স্প্রিং, সামার, ফল, উইন্টার এন্ড স্প্রিং ও থ্রি-আয়রন (২০০৩) চলচ্চিত্রে আমি এগুলোই খোঁজার চেষ্টা করেছি।\nআমি বুঝতে চেয়েছি পৃথিবীটা দখল করে আমরা কীভাবে বাস করছি; এটা কতোটা ন্যায়সঙ্গত? আমরা আসলে কী করছি-আমি সেসব প্রশ্নের উত্তর খোঁজার চেষ্টা করেছি। তাই সিনেমায় আমি এমনসব বিষয় তুলে ধরি যা নিয়ে ভিন্ন ভিন্ন দৃষ্টিভঙ্গির দর্শক ভাবতে পারে।\nগ্রাউচো : নির্মাতা হিসেবে আপনি সবসময়ই চেষ্টা করেন চলচ্চিত্রে নতুন ধারণা তুলে ধরতে। আপনি কী আমাদের একটু বলবেন এসব নতুন চিন্তার উৎস কোথায়?\nদুক : চলচ্চিত্রের জন্য যে-পূর্বচিন্তা তা হতে হবে সহজ-সরল। প্রথমে আমি একটা সমস্যা চিহ্নিত করি। তারপর সেটার জট খোলার চেষ্টা করি। একটা চোর একটা ফাঁকা বাড়ি পেয়ে যেমন চুরি করে, তেমনি আমিও সেই সুযোগে থাকি। কখন এরকম একটা সুযোগ আসবে। এরকম একটা সুযোগ পাওয়ার সঙ্গে সঙ্গেই আমি তা নিয়ে প্রাথমিক পরিকল্পনা শুরু করি। আমি সবসময় সমাজের ব্যতিক্রম কিছু খোঁজার চেষ্টা করি। অলৌকিক বিষয় নিয়ে চিন্তা-ভাবনা করি। মানুষের লক্ষ্য, পরিপ্রেক্ষিত খোঁজার চেষ্টা করি।\nগ্রাউচো : আপনার প্রতিটি সিনেমাতেই সংলাপ কম থাকে, কেনো?\nদুক : কোনো কাহিনী যখন বর্ণনাত্মকভাবে লিখি তখন কিন্তু সেখানে সংলাপ থাকে। কিন্তু প্রাথমিক নির্মাণের সময় আমি একেবারেই তা বাদ দিয়ে দিই। আবার চূড়ান্তভাবে নির্মাণের সময় প্রয়োনজনবোধে কিছু সংলাপ রাখি। তবে আমি মনে করি না, সংলাপই একটা ভালো চলচ্চিত্রের মূল উপাদান। হাসি-কান্নাও অন্যতম সংলাপ হতে পারে।\nগ্রাউচো : চলচ্চিত্র তৈরিতে আপনার কাছে অভিনেতাদের গুরুত্ব কেমন?\nদুক : চলচ্চিত্রে অভিনয়ে বেশি দক্ষ নয়-এমন অভিনেতাদেরই আমি নিতে বেশি পছন্দ করি। একেবারেই নতুন যারা তাদেরও আমার চলচ্চিত্রে নিয়েছি। আমি মনে করি এসব অভিনেতা কাহিনীচিত্রে, প্রামাণ্যচিত্রের ভাবনা জুড়ে দেয় খানিকটা বাস্তবের মতো করে। তবে আমি এটা সবসময় নয়, মাঝেমধ্যে করি।\nগ্রাউচো : প্যারিসে এমন কী হয়েছিলো যে আপনি চিত্রশিল্পের মতো সম্ভাবনাময় ক্ষেত্র ছেড়ে চলে এলেন। কিসের অনুপ্রেরণায় আপনি চলচ্চিত্রে মনোনিবেশ করলেন?\nদুক : দেখুন, আমি সবসময়ই গল্প বলা এবং দক্ষতানির্ভর পেশা উপভোগ করি। আমি কখনও কলেজে যাইনি; ভাবতেই পারিনি কলেজে না পড়েও কেউ চলচ্চিত্রনির্মাতা হতে পারে। আমি যখন প্যারিসে ছিলাম, দেখলাম আনুষ্ঠানিক শিক্ষাগ্রহণ ছাড়াই অনেকেই এটা করছে। এ-বিষয়টাই আমাকে অনুপ্রাণিত করে। তাই আমি যখন কোরিয়াতে ফিরে এলাম তখনই চিত্রনাট্য লেখা শুরু করলাম। ভাবলাম আমি পারবো।\nগ্রাউচো : আপনি কি গল্‌ফ খেলেন?\nদুক : খেলি টুকটাক।\nগ্রাউচো : সেটি কি রাগ কমাতে নাকি অন্য কোনো কারণে?\nদুক : (স্মিত হেসে) আপনি কতোটা ভালো খেলেন সেটা কোনো ব্যাপার না। তবে এটা আমাকে একইসঙ্গে ক্রোধান্বিত আবার অনেক সময় বড়ো ধরনের চাপ থেকে মুক্তি দেয়। আপনি কিন্তু কখনই জানেন না কীভাবে বলটা মারতে যাচ্ছেন; একটা বল মারার পর আরেকটা অন্যরকম হবেই। বেশিরভাগ মানুষই মনে করে এটা ধনী লোকের খেলা। কিন্তু আমি বিশ্বাস করি এতে অল্প পরিমাণ হলেও ধ্যানগত এবং দার্শনিক ব্যাপার আছে। খেলায় উন্নতি করতে চাইলেও অনেক সময় তা সম্ভব হয় না। গল্‌ফ খেলার সময় অবশ্যই আপনার মনকে শান্ত রাখতে হবে।\nগ্রাউচো : আপনি এমন একজন চলচ্চিত্রনির্মাতা যিনি স্বল্প বাজেটেই ভালো চলচ্চিত্র নির্মাণ করতে পারেন। ভবিষ্যতে কি নিজের বাজেটকে ছাড়িয়ে যাওয়ার সম্ভাবনা আছে?\nদুক : আপনি যেমন জানেন না তেমনি আমিও বলতে পারি না ভবিষ্যতে কী হবে। এটি হবে, কী হবে না-সময়ই বলে দেবে। কিন্তু আমি সবসময়ই স্বল্প বাজেটের মধ্যেই ব্লকবাস্টার চলচ্চিত্র বানাতে চাই।\nগ্রাউচো: ব্যক্তিগতভাবে কোন্ চলচ্চিত্র থেকে আপনি বেশি সাড়া পেয়েছেন?\nদুক : শুধু থ্রি-আয়রন নয়, স্প্রিং, সামার, ফল, উইন্টার...এন্ড স্প্রিং সিনেমাটিও আমি আমেরিকার লিংকন সেন্টারে দেখিয়েছিলাম। সেটি খুব বেশিদিন আগে নয়। সিনেমা শেষ হওয়ার পর আশির্ধ্বো এক শ্বেতাঙ্গ নারী হলে বসেই ছিলেন। তিনি আমার ইউনিটের লোকদের কাছে অনুরোধ করছিলেন আমার সঙ্গে সাক্ষাৎতের ব্যবস্থা করার। সিনেমা দেখে তার নাকি ইচ্ছে হয়েছে, আমার হাত স্পর্শ করার। আমি যখন তার সঙ্গে সাক্ষাৎ করলাম, তিনি আমাকে অসংখ্য ধন্যবাদ দিলেন এবং শেষ সময়ে আমার হাত স্পর্শ করলেন। তিনি এ-সময় বারবার বলছিলেন, মারা যাওয়ার আগে আমি একটা চমৎকার সিনেমা দেখে যেতে পারলাম। তার এই অনুভূতির জন্য আমি তাকে ধন্যবাদ জানাই।\nঅনুবাদক: কৃষ্ণ কুমার রাজশাহী বিশ্ববিদ্যালয়ের গণযোগাযোগ ও সাংবাদিকতা বিভাগের স্নাতকোত্তর পর্বের শিক্ষার্থী।


board office Archives - Bangabhumi Live\nTag: board office\nHome board office\nআফগানিস্তান ক্রিকেট বোর্ডের সদর দপ্তর তালিবানের দখলে! সংশয় দেশের ক্রিকেট ভবিষ্যত\nবঙ্গভূমি লাইভ ডেস্ক: তালিবানের দখলে চলে যাওয়া আফগানে, খেলাধুলো, সঙ্গীতের ভবিষ্যত কী? সেই নিয়ে চিন্তা ছিলই বিভিন্ন মহলে। আফগানিস্তানের দখল নেওয়ার পরে ভরসার বাণী শুনিয়েছিল আফগান ক্রিকেট বোর্ড। কিন্তু বাস্তবে উল্টো ছবি। আফগান ক্রিকেট বোর্ডের দপ্তরের দখল নিল তালিব জঙ্গীরা। আফগান ক্রিকেট বোর্ডের সিইও হামিদ শিনওয়ারি জানিয়েছিলেন, ‘তালিবানরা ক্রিকেট ভালবাসে এবং এই খেলাকে সমর্থন করে।...


ক্রিকেটার নারীকে ১৫০ বার ধর্ষণ করেছেন বলে অভিযোগ - News SundarBan\nতাঁর সেরা অর্জন সম্ভবত ১৯৯৮ সালে দক্ষিণ আফ্রিকা সফরে যাওয়া পাকিস্তান দলের বিপক্ষে প্রস্তুতি ম্যাচে হ্যাটট্রিক। কিন্তু মানুষ ডিওন টালজার্ডের সেই কীর্তি ভুলে গিয়ে এখন তাঁকে মনে রাখবে অন্য কারণে। যে ‘জঘন্য’ কাজ করেছেন, সে জন্য ১৮ বছর কারাবাসের সাজাও কম হয়ে যায়!\nদক্ষিণ আফ্রিকা জাতীয় দলে কখনো খেলেননি টালজার্ড। ১৯৯৩ থেকে ১৯৯৯ সাল পর্যন্ত খেলেছেন দক্ষিণ আফ্রিকার ঘরোয়া ক্রিকেটে। ফাস্ট ক্লাস ম্যাচের ক্যারিয়ার মাত্র ২৫টি। পেশাদার ক্রিকেট ছেড়ে টালজার্ড ইংল্যান্ডে পাড়ি জমান ১৭ বছর আগে। ম্যানচেস্টারের রোচডালে থাকার পাশাপাশি খেলতেন স্থানীয় ওল্ডহ্যামের ক্লাবে হয়ে। সেটা অবশ্য কোনো কাউন্টি পর্যায়ের ক্লাব নয়।\nমাঝের এ সময়ে ওল্ডহ্যাম ক্লাব এবং ওই অঞ্চলের মানুষের সঙ্গে দারুণ সখ্য গড়ে উঠেছিল টালজার্ডের। সবার আস্থাভাজন হয়ে উঠেছিলেন। কিন্তু বৃহস্পতিবার মেইল অনলাইনে প্রকাশিত খবর অনেককেই চমকে দেয়। ৪৭ বছর বয়সী সাবেক এ পেশাদার ক্রিকেটারটি ভেতরে-ভেতরে একজন বিকৃতমনা ‘ধর্ষক’!\nম্যানচেস্টারে থাকাকালীন ২০০২ থেকে ২০১২—এ ১০ বছরে টালজার্ড এক নারীকে ১৫০ বার ধর্ষণ করেছেন বলে অভিযোগ! শুধু তা-ই নয়, নির্যাতনের সময় নারীটি অজ্ঞান না হওয়া পর্যন্ত টালজার্ড তাঁর গলা টিপে ধরে রাখতেন। হাত মুড়িয়ে বেঁধে রাখতেন পেছনে। এমনকি, টালজার্ড তাঁকে বোঝাতেন, ‘তুমি মানিয়ে নেবে!’\nসেই নারী যে বাধা দেননি, তা কিন্তু নয়। প্রাণের ভয় ছিল। সহ্য করতে না পেরে একবার আত্মহত্যার কথাও ভেবেছিলেন। একসময় টালজার্ডের মোহ কেটে গেলেও ভয়ে তিন বছর মুখে কুলুপ এঁটে ছিলেন। কিন্তু একটা সময় পর আর পারেননি। কিছুটা সাহস সঞ্চার করে ২০১৫ সালের ফেব্রুয়ারিতে পুলিশকে সব ঘটনা খুলে বলেন সেই নারী। টালজার্ড তা জানার পর একদিন পানশালায় গিয়ে মেরে বসেন তাঁকে। দেখান প্রাণের ভয়ও।\nকিন্তু শেষ রক্ষা হয়নি। এক সপ্তাহব্যাপী বিচারকাজে ম্যানচেস্টারের মিনশাল স্ট্রিট টাউন আদালতের বিচারক টালজার্ডের বিরুদ্ধে ১৯টি ভিন্ন ভিন্ন ধারায় ধর্ষণের অভিযোগ এনে তাঁকে ১৮ বছর কারাবাসের সাজা দেন। তবে তিন সন্তানের বাবা টালজার্ড কিন্তু সব অভিযোগ অস্বীকার করে বলেছেন, ‘সব মিথ্যা।’ এ ছাড়া মামলাটি পর্যালোচনার জন্য প্রচারণাও শুরু করেছে তাঁর বন্ধু-শুভাকাঙ্ক্ষীরা।\nবিচারক রায় পড়ার সময় দর্শনার্থীর চেয়ারে বসে কেঁদেছেন টালজার্ডের প্রেমিকা। এ সময় টালজার্ডকে উদ্দেশ করে বিচারক মরিস গ্রিন বলেন, ‘আপনি এ নারীর সঙ্গে হিংস্র আচরণ করেছেন, যা ধর্ষণকেও ছাড়িয়ে যায়। খুদে বার্তায় তাঁকে হুমকি দিয়েছেন। সে ভীত ছিল। একবার তো তাঁকে খুঁজে পেতে পুলিশ হেলিকপ্টার ব্যবহার করতে হয়েছে। আত্মহত্যা করতে সে স্থির সিদ্ধান্তে পৌঁছে গিয়েছিল। আপনি তাঁর সঙ্গে যা করেছেন, সে জন্যই এসব ঘটেছে।’\nটালজার্ডের খেলোয়াড়ি ক্যারিয়ারের প্রসঙ্গ টেনে আদালত বলেন, ‘আপনাকে অনেকেই পছন্দ করে। পেশাদার খেলোয়াড় ছিলেন। আমি এমন ৯ ব্যক্তির সাক্ষ্য পেয়েছি, যাঁরা বলেছে, আপনি একজন সৎ ও আস্থাভাজন মানুষ। কিন্তু আপনি তাঁর প্রতি হিংস্র আচরণ করেছেন এবং নানাভাবে তাঁর ক্ষতি করেছেন, যেটা ভবিষ্যতেও হুমকির কারণ।’\nআদালত অভিযোগকারী সেই নারীর সাক্ষ্য নিলেও তাঁর নাম প্রকাশ করেনি। মামলার বিবরণী থেকে ব্রিটিশ ট্যাবলয়েড মেইল অনলাইন জানিয়েছে, টালজার্ডের সঙ্গে সেই নারীর পরিচয় স্থানীয় একটি ক্রিকেট ক্লাবে। প্রতি সোমবার সন্ধ্যায় স্থানীয় একটি পানশালায় ডার্ট খেলতেন টালজার্ড। তখন বিবাহিত তিনি। কিন্তু এ সত্ত্বেও সেই নারীকে অভিসারে প্ররোচিত করে পরে জোর করে তাঁর সঙ্গে যৌন সম্পর্ক স্থাপন করেন।\nবাদীপক্ষের আইনজীবী নিকোলাস ক্লার্ক বলেন, ‘বেশির ভাগ ধর্ষণই হতো সোমবার, যখন সে ডার্ট খেলত ও বিয়ার খেয়ে বেসামাল থাকত। সে (নারী) বলেছে, বছরে প্রায় ৩০ বারের বেশি সময় এটা ঘটেছে মোট পাঁচ বছর মেয়াদে।’\nটালজার্ডকে যৌন অপরাধী হিসেবে নিবন্ধনের নির্দেশ দিয়েছেন বিচারক। তবে আসামিপক্ষের আইনজীবী স্টেলা ম্যাসির কাছে টালজার্ডের প্রেমিকা বলেছেন, ‘তাঁর সঙ্গে সে কখনো এমন আচরণ করেনি।’ সূত্র: মেইল অনলাইন, মিরর, ম্যানচেস্টার ইভিনিং।\nকলায় কমবে ওজন\nদ্বিতীয় হুগলি সেতুতে দু-চাকার জন্য আর কোনও টোল ট্যাক্স লাগবে না\nবিরাটদের ব্যাটিংকে বিপজ্জনক বলছেন স্মিথই\nআন্তর্জাতিক মঞ্চে পাকিস্তানের মুখে ঝামা ঘষে দিলে ভারত


অফিস আর বাড়ি সামলাতে গিয়ে জেরবার হচ্ছেন? - উড়ান\nঅফিস আর বাড়ি সামলাতে গিয়ে জেরবার হচ্ছেন?\nওয়ার্ক ফ্রম হোমের সময়টায় কাজের চাপ ছিল, কিন্তু পরিবারের সবাই আশে-পাশে থাকায় ব্যাপারটা সহনশীল হয়ে এসেছিল ক্রমশ। অফিস শুরু হওয়ার পর থেকেই সমস্যা আবার বেড়েছে – তাই না?\nবিশেষ করে যাঁদের বাড়িতে ছোট বাচ্চা বা অসুস্থ বাবা-মা আছেন, তাঁরা ঘর-বাইরে সামলে নিজের জন্য একটুও সময় বের করতে পারেন না, ফলে মেজাজ গরম হয়, বাড়তে থাকে অসন্তোষ।\nএই যে কথায় কথায় আমরা বলি, ওয়ার্ক-লাইফ ব্যালেন্স মেনে চলা জরুরি, সোশাল মিডিয়ার পাতায় ছয়লাপ হয়ে থাকে নানা ‘মি টাইম’ কাটানোর ছবি এবং যা দেখে আপনি ভিতরে ভিতরে ফুঁসছেন – তা আয়ত্ব করতে পারা কিন্তু খুব কঠিন কাজ। এতটাই কঠিন যে তা নিয়ে দেশ-বিদেশের মনোবিদরা রীতিমতো গবেষণা চালাচ্ছেন!\nসেখান থেকেই সামনে এসেছে কিছু তথ্য এবং বিশেষজ্ঞরা বলছেন, হতাশ হয়ে হাল ছেড়ে না দিয়ে রোজ নতুন চ্যালেঞ্জের মুখোমুখি হওয়ার মানসিক প্রস্তুতি নিতে হবে। কোনও কোনওদিন হয়তো আপনি সময়ে কাজ শেষ করে উঠতে পারবেন না – কিন্তু বেশিরভাগ দিন যাতে সময়মতো অফিসের কাজ সারতে হবে।\nদীর্ঘ সময় যাঁরা অফিসে থাকেন, তাঁরা যদি খুব অ্যাম্বিশাস হন এবং কেরিয়ারে লাফিয়ে লাফিয়ে এগোতে চান – তাঁরা নিজের মতো সময় কাটাতে না পারার শোকে খুব কাতর হন না। যাঁরা ততটা উচ্চাকাঙ্ক্ষী নন এবং পেশাদারি জীবনের বাইরেও নিজের জন্য মুক্তির আকাশ খুঁজে নিতে চান, তাঁদের মানসিক গঠন আলাদা – আপনি কোন দলে পড়েন সেটা নিজে ঠিক করুন। সেই বুঝে লক্ষ্য স্থির করতে হবে।\nনিজের সঙ্গে বোঝাপড়ায় আসাটাই যে ওয়ার্ক লাইফ ব্যালেন্স খুঁজে পাওয়ার সব চাইতে গুরুত্বপূর্ণ পথ সেটাই বার বার বলছেন গবেষকরা। যাঁরা কাজের দিনে বাড়িতে যথেষ্ট সময় দিতে পারছেন না, তাঁরা ছুটির দিনগুলো কাজে লাগান। মাঝে মাঝে সবাইকে নিয়ে বেড়াতে চলে যেতে পারেন, জমিয়ে রান্না খাওয়া করা যায়। বই পড়া, বাগান বা সেলাই করার শখ থাকলে তার চর্চাও করা যায়।\nযাই করুন না কেন, কিছুই হচ্ছে না ভেবে অকারণ নিজেকে কষ্ট দেবেন না। বাচ্চা বড়ো হয়ে গেলে বা সংসারের দায়িত্ব একটু কমে গেলেই আপনি আবার অনেক কিছু করার সময় পাবেন। জীবন অনেক বড়ো, আজ না হলেও কাল নিজের ইচ্ছেমতো বাঁচার সুযোগ আসবেই!


বাংলাদেশের জাতীয় কবি\n(কাজি নজরুল ইসলাম থেকে পুনর্নির্দেশিত)\nএকই নামের ভিন্ন ব্যক্তির জন্য, নজরুল ইসলাম (দ্ব্যর্থতা নিরসন) দেখুন।\nকাজী নজরুল ইসলাম (২৪ মে ১৮৯৯ – ২৯ আগস্ট ১৯৭৬; ১১ জ্যৈষ্ঠ ১৩০৬ – ১২ ভাদ্র ১৩৮৩ বঙ্গাব্দ) বিংশ শতাব্দীর প্রধান বাঙ্গালী কবি ও সঙ্গীতকার। তার মাত্র ২৩ বৎসরের সাহিত্যিক জীবনে সৃষ্টির যে প্রাচুর্য তা তুলনারহিত। সাহিত্যের নানা শাখায় বিচরণ করলেও তার প্রধান পরিচয় তিনি কবি।\nজগত্তারিণী স্বর্ণপদক(১৯৪৫), স্বাধীনতা পুরস্কার (১৯৭৭)\n৪৯তম বেঙ্গল রেজিমেন্ট\nতার জীবন শুরু হয়েছিল অকিঞ্চিৎতকর পরিবেশে। স্কুলের গণ্ডি পার হওয়ার আগেই ১৯১৭ খ্রিস্টাব্দে তিনি ব্রিটিশ ভারতীয় সেনাবাহিনীতে যোগ দিয়েছিলেন। মুসলিম পরিবারের সন্তান এবং শৈশবে ইসলামী শিক্ষায় দীক্ষিত হয়েও তিনি বড় হয়েছিলেন একটি ধর্মনিরপেক্ষ সত্তা নিয়ে। একই সঙ্গে তার মধ্যে বিকশিত হয়েছিল একটি বিদ্রোহী সত্তা। ১৯২২ খ্রিস্টাব্দে ব্রিটিশ সরকার তাকে রাজন্যদ্রোহিতার অপরাধে কারাবন্দী করেছিল। তিনি ব্রিটিশ সাম্রাজ্যের অধীন অবিভক্ত ভারতের বিদ্রোহী কবি হিসেবে পরিচিত হয়েছিলেন।\n১৯১০ সালে নজরুল লেটো দল ছেড়ে ছাত্র জীবনে ফিরে আসেন। লেটো দলে তার প্রতিভায় সকলেই যে মুগ্ধ হয়েছিল তার প্রমাণ নজরুল লেটো ছেড়ে আসার পর তাকে নিয়ে অন্য শিষ্যদের রচিত গান: "আমরা এই অধীন, হয়েছি ওস্তাদহীন / ভাবি তাই নিশিদিন, বিষাদ মনে / নামেতে নজরুল ইসলাম, কি দিব গুণের প্রমাণ", এই নতুন ছাত্রজীবনে তার প্রথম স্কুল ছিল রাণীগঞ্জের সিয়ারসোল রাজ স্কুল, এরপর ভর্তি হন মাথরুন উচ্চ ইংরেজি স্কুলে যা পরবর্তীতে নবীনচন্দ্র ইনস্টিটিউশন নামে পরিচিতি লাভ করে। মাথরুন স্কুলের তৎকালীন প্রধান শিক্ষক ছিলেন কুমুদরঞ্জন মল্লিক যিনি সেকালের বিখ্যাত কবি হিসেবেও পরিচিত ছিলেন। তার সান্নিধ্য নজরুলের অনুপ্রেরণার একটি উৎস। কুমুদরঞ্জন স্মৃতিচারণ করতে যেয়ে নজরুল সম্বন্ধে লিখেছেন,\nযাহোক, আর্থিক সমস্যা তাকে বেশ দিন এখানে পড়াশোনা করতে দেয়নি। ষষ্ঠ শ্রেণী পর্যন্ত পড়ার পর তাকে আবার কাজে ফিরে যেতে হয়। প্রথমে যোগ দেন বাসুদেবের কবিদলে। এর পর একজন খ্রিস্টান রেলওয়ে গার্ডের খানসামা এবং সবশেষে আসানসোলের চা-রুটির দোকানে রুটি বানানোর কাজ নেন। এভাবে বেশ কষ্টের মাঝেই তার বাল্য জীবন অতিবাহিত হতে থাকে। এই দোকানে কাজ করার সময় আসানসোলের দারোগা রফিজউল্লাহ'র সাথে তার পরিচয় হয়। দোকানে একা একা বসে নজরুল যেসব কবিতা ও ছড়া রচনা করতেন তা দেখে রফিজউল্লাহ তার প্রতিভার পরিচয় পান। তিনিই নজরুলকে ১৯১৪ খ্রিষ্টাব্দে ময়মনসিংহ জেলার ত্রিশালের দরিরামপুর স্কুলে সপ্তম শ্রেণীতে ভর্তি করে দেন। ১৯১৫ খ্রিষ্টাব্দে তিনি আবার রানীগঞ্জের সিয়ারসোল রাজ স্কুলে ফিরে যান এবং সেখানে অষ্টম শ্রেণী থেকে পড়াশোনা শুরু করেন। ১৯১৭ সাল পর্যন্ত এখানেই পড়াশোনা করেন। ১৯১৭ খ্রিষ্টাব্দের শেষদিকে মাধ্যমিকের প্রিটেস্ট পরীক্ষার না দিয়ে তিনি সেনাবাহিনীতে সৈনিক হিসেবে যোগ দেন। এই স্কুলে অধ্যয়নকালে নজরুল এখানকার চারজন শিক্ষক দ্বারা প্রভাবিত হয়েছিলেন। এরা হলেন উচ্চাঙ্গ সঙ্গীতের সতীশচন্দ্র কাঞ্জিলাল, বিপ্লবী চেতনাবিশিষ্ট নিবারণচন্দ্র ঘটক, ফার্সি সাহিত্যের হাফিজ নুরুন্নবী এবং সাহিত্য চর্চার নগেন্দ্রনাথ বন্দ্যোপাধ্যায়।\nযুদ্ধ শেষে কলকাতায় এসে নজরুল ৩২ নং কলেজ স্ট্রিটে বঙ্গীয় মুসলিম সাহিত্য সমিতির অফিসে বসবাস শুরু করেন। তার সাথে থাকতেন এই সমিতির অন্যতম কর্মকর্তা মুজফ্‌ফর আহমদ। এখান থেকেই তার সাহিত্য-সাংবাদিকতা জীবনের মূল কাজগুলো শুরু হয়। প্রথম দিকেই মোসলেম ভারত, বঙ্গীয় মুসলমান সাহিত্য পত্রিকা, উপাসনা প্রভৃতি পত্রিকায় তার কিছু লেখা প্রকাশিত হয়। এর মধ্যে রয়েছে উপন্যাস বাঁধন হারা এবং কবিতা বোধন, শাত-ইল-আরব, বাদল প্রাতের শরাব, আগমনী, খেয়া-পারের তরণী, কোরবানি, মোহরর্‌ম, ফাতেহা-ই-দোয়াজ্‌দম্, এই লেখাগুলো সাহিত্য ক্ষেত্রে বিশেষভাবে প্রশংসিত হয়। এর প্রেক্ষিতে কবি ও সমালোচক মোহিতলাল মজুমদার মোসলেম ভারত পত্রিকায় তার খেয়া-পারের তরণী এবং বাদল প্রাতের শরাব কবিতা দুটির প্রশংসা করে একটি সমালোচনা প্রবন্ধ লিখেন। এ থেকেই দেশের বিশিষ্ট সাহিত্যিক ও সমালোচকদের সাথে নজরুলের ঘনিষ্ঠ পরিচয় শুরু হয়। বঙ্গীয় মুসলিম সাহিত্য সমিতির অফিসে কাজী মোতাহার হোসেন, মোজাম্মেল হক, কাজী আবদুল ওদুদ, মুহম্মদ শহীদুল্লাহ্, আফজালুল হক প্রমুখের সাথে পরিচয় হয়। তৎকালীন কলকাতার দুটি জনপ্রিয় সাহিত্যিক আসর গজেনদার আড্ডা এবং ভারতীয় আড্ডায় অংশগ্রহণের সুবাদে পরিচিত হন অতুলপ্রসাদ সেন, অবনীন্দ্রনাথ ঠাকুর, সত্যেন্দ্রনাথ দত্ত, প্রেমাঙ্কুর আতর্থী, শিশিরকুমার ভাদুড়ী, শরৎচন্দ্র চট্টোপাধ্যায়, নির্মেলন্দু লাহিড়ী, ধুর্জটিপ্রসাদ মুখোপাধ্যায়, হেমেন্দ্রকুমার রায়, দিনেন্দ্রনাথ ঠাকুর, চারুচন্দ্র বন্দ্যোপাধ্যায়, ওস্তাদ করমতুল্লা খাঁ প্রমুখের সাথে। ১৯২১ সালের অক্টোবর মাসে তিনি শান্তিনিকেতনে যেয়ে রবীন্দ্রনাথের সাথে সাক্ষাৎ করেন। তখন থেকে রবীন্দ্রনাথের মৃত্যু পর্যন্ত তাদের মধ্যে সুসম্পর্ক বজায় ছিল। কাজী মোতাহার হোসেনের সাথে নজরুলের বিশেষ বন্ধুত্ব গড়ে উঠে।\nএই সময় নজরুলের মেডিকেল রিপোর্ট ভিয়েনার বিখ্যাত চিকিৎসকদের কাছে পাঠানো হয়। এছাড়া ইউরোপের অন্যান্য গুরুত্বপূর্ণ স্থানেও পাঠানে হয়েছিল। জার্মানির বন বিশ্ববিদ্যালয়ের নিউরোসার্জন অধ্যাপক রোঁয়েন্টগেন ম্যাককিস্ক অপারেশনের বিরোধিতা করেন। ভিয়েনার চিকিৎসকরাও এই অপারেশনের ব্যাপারে আপত্তি জানান। তারা সবাই এক্ষেত্রে অন্য আরেকটি পরীক্ষার কথা বলেন যাতে মস্তিষ্কের রক্তবাহগুলির মধ্যে এক্স-রেতে দৃশ্যমান রং ভরে রক্তবাহগুলির ছবি তোলা হয় (সেরিব্রাল অ্যানজিওগ্রাফি)- কবির শুভাকাঙ্খীদের সিদ্ধান্ত মোতাবেক তাকে ভিয়েনার চিকিৎসক ডঃ হ্যান্স হফের অধীনে ভর্তি করানো হয়। এই চিকিৎসক নোবেল বিজয়ী চিকিৎসক জুলিয়াস ওয়েগনার-জাউরেগের অন্যতম ছাত্র। ১৯৫৩ খ্রিষ্টাব্দের ৯ ডিসেম্বর কবিকে পরীক্ষা করানো হয়। এর ফলাফল থেকে ড. হফ বলেন যে, কবি নিশ্চিতভাবে পিক্‌স ডিজিজ নামক একটি নিউরনঘটিত সমস্যায় ভুগছেন। এই রোগে আক্রান্তদের মস্তিষ্কের ফ্রন্টাল ও পার্শ্বীয় লোব সঙ্কুচিত হয়ে যায়। তিনি আরও বলেন বর্তমান অবস্থা থেকে কবিকে আরোগ্য করে তোলা অসম্ভব। ১৯৫৩ খ্রিষ্টাব্দের ২৭ ডিসেম্বর তারিখে কলকাতার দৈনিক যুগান্তর পত্রিকা ভিয়েনায় নজরুল নামে একটি প্রবন্ধ ছাপায় যার লেখক ছিলেন ডঃ অশোক বাগচি- তিনি উচ্চ শিক্ষার জন্য ভিয়েনায় অবস্থান করছিলেন এবং নজরুলের চিকিৎসা সম্বন্ধে প্রত্যক্ষ জ্ঞান অর্জন করেছিলেন। যাহোক, ব্রিটিশ চিকিৎসকরা নজরুলের চিকিৎসার জন্য বড় অঙ্কের ফি চেয়েছিল যেখানে ইউরোপের অন্য অংশের কোন চিকিৎসকই ফি নেননি। অচিরেই নজরুল ইউরোপ থেকে দেশে ফিরে আসেন। এর পরপরই পশ্চিমবঙ্গের মুখ্যমন্ত্রী ডঃ বিধান চন্দ্র রায় ভিয়েনা যান এবং ড. হ্যান্স হফের কাছে বিস্তারিত শোনেন। নজরুলের সাথে যারা ইউরোপ গিয়েছিলেন তারা সবাই ১৯৫৩ সালের ১৪ ডিসেম্বর রোম থেকে দেশের উদ্দেশ্যে যাত্রা করেন।\n১৯৭১ খ্রিষ্টাব্দে বাংলাদেশের স্বাধীনতা যুদ্ধে বাঙালিদের বিজয় লাভের মাধ্যমে বাংলাদেশ নামে একটি স্বাধীন রাষ্ট্র প্রতিষ্ঠা লাভ করে। ১৯৭২ খ্রিষ্টাব্দের ২৪ মে তারিখে ভারত সরকারের অনুমতিক্রমে কবি নজরুলকে সপরিবারে বাংলাদেশে নিয়ে আসা হয়। বাংলাদেশের তৎকালীন রাষ্ট্রপতি শেখ মুজিবুর রহমান এক্ষেত্রে বিশেষ উদ্যোগ নিয়েছিলেন। কবির বাকি জীবন বাংলাদেশেই কাটে। ১৯৭৬ খ্রিষ্টাব্দে নজরুলকে স্বাধীন বাংলাদেশের নাগরিকত্ব প্রদানের সরকারি আদেশ জারী করা হয়।\nকাজী নজরুল ইসলামকে বাংলাদেশ রাষ্ট্রের জাতীয় কবির মর্যাদা দেওয়া হয়। তার রচিত "চল্ চল্ চল্, ঊর্ধগগনে বাজে মাদল" বাংলাদেশের রণসংগীত হিসাবে গৃহীত। নজরুলের জন্ম ও মৃত্যুবার্ষিকী প্রতি বছর বিশেষভাবে উদযাপিত হয়। নজরুলের স্মৃতিবিজড়িত ত্রিশালে (বাংলাদেশের ময়মনসিংহ জেলায়) ২০০৫ সালে জাতীয় কবি কাজী নজরুল ইসলাম বিশ্ববিদ্যালয় নামক সরকারি বিশ্ববিদ্যালয় প্রতিষ্ঠিত হয়েছে। বাংলাদেশের রাজধানী ঢাকায় কবির স্মৃতিতে নজরুল একাডেমি, বুলবুল ললিতকলা একাডেমী ও শিশু সংগঠন বাংলাদেশ নজরুল সেনা স্থাপিত হয়। এছাড়া সরকারিভাবে স্থাপিত হয়েছে গবেষণা প্রতিষ্ঠান নজরুল ইন্সটিটিউট- ঢাকা শহরের একটি প্রধান সড়কের নাম রাখা হয়েছে কাজী নজরুল ইসলাম এভিনিউ।\n'https://bn.wikipedia.org/w/index.php?title=কাজী_নজরুল_ইসলাম&oldid=5459595' থেকে আনীত\n০৪:২৩, ৬ অক্টোবর ২০২১ তারিখে সর্বশেষ সম্পাদিত\nএ পৃষ্ঠায় শেষ পরিবর্তন হয়েছিল ০৪:২৩টার সময়, ৬ অক্টোবর ২০২১ তারিখে।


প্রকাশ : ২১ ফেব্রুয়ারী, ২০১৯ ১১:০৯ পূর্বাহ্ন\nশীর্ষকাগজ, ঢাকা : মা, ছেলে ও মেয়ে। থাইল্যান্ডের পর্যটন শহর পাতায়ায় ঘুরতে গিয়েছিলেন। এরপর থেকে নিখোঁজ এ পরিবারটি।\nগত ১৭ ফেব্রুয়ারি সামাজিক যোগাযোগ মাধ্যম ফেসবুকে স্ট্যাটাস দিয়ে এমনটাই জানান নিখোঁজ ডা. উম্মে হাবীবা রাজিয়া খাতুন মুক্তির স্বামী ব্যবসায়ী মো. জাবেদ আবসার চৌধুরী।\nবিষয়টি থাইল্যান্ডের বাংলাদেশ দূতাবাসের নজরে এলে তারা জাবেদ আবসারের সঙ্গে মোবাইলফোনে কথা বলেন। এরপর বিষয়টি সম্পর্কে পাতায়া সিটি পুলিশ স্টেশনের প্রধানের কাছে চিঠি দেয় বাংলাদেশ দূতাবাস।\nবিষয়টি সম্পর্কে থাইল্যান্ডের ব্যাংককস্থ বাংলাদেশ দূতাবাসের অ্যাম্বাসেডর মো. নাজমুল কাউনাইন গণমাধ্যকে বলেন, এক পরিবারের তিন বাংলাদেশি নিখোঁজ সম্পর্কে ফেসবুকের মাধ্যমে আমরা জানতে পারি। এরপর বিষয়টি সম্পর্কে খোঁজ নিতে দূতাবাসের পক্ষ থেকে এক কর্মকর্তাকে দায়িত্ব দেয়া হয়।\nনিখোঁজদের সম্পর্কে জানতে মো. জাবেদ আবসার চৌধুরীর সঙ্গে ফেসবুকে উল্লেখ করা মোবাইল নম্বরে আমরা কথা বলেছি।\nতিনি বলেন, বিষয়টি জানিয়ে পাতায়া পুলিশের প্রধানকে চিঠি দেয়া হয়েছে। এদিকে গত ১৭ই ফেব্রুয়ারি মো. জাবেদ আবসার চৌধুরী মিসিং নিউজ শিরোনামে এক ফেসবুক স্ট্যাটাস দিয়ে জানান, ৪ঠা ফেব্রুয়ারি তার পরিবার ঢাকা থেকে ব্যাংকক যায়। সাতদিন ধরে পরিবারের সঙ্গে তিনি যোগাযোগ করতে পারছেন না।


শ্রমবাজার ভারতের দখলে, কী করণীয় বাংলাদেশের - bongonews24bongonews24\nএ / জাতীয় |\nপ্রায় ‘পাঁচ লাখ ভারতীয় বাংলাদেশে অবৈধভাবে কাজ করছে’ বলে হঠাতই বেশ শোরগোল শুরু হয়েছে যোগাযোগ মাধ্যমে। যদিও, এ ব্যাপারে যারা খোঁজ খবর রাখেন তারা বেশ ভালোভাবেই জানেন যে এটা দীর্ঘ দিনের ধারাবাহিকতায় এ অবস্থায় এসেছে।\nগুরুত্বপূর্ণ বিষয় হলো বৈধ-অবৈধ মিলে ভারতীয়দের সংখ্যা সাড়ে পাঁচ লাখ বা ছয় লাখ হলেও, রেমিট্যান্সের আকার বেশ বড়, সেটা ১০.২২৫ বিলিয়ন ডলার (সূত্র: পিউ রিসার্চ সেন্টারের রেমিট্যান্স ফ্লো ওয়ার্ল্ডওয়াইড ২০১৬)। প্রকাশিত রেমিট্যান্স এটা হলেও, বাস্তবে এর চেয়ে বেশি হওয়াও সম্ভব। কারণ, নন-ব্যাঙ্কিং ফান্ড ট্রান্সফার হয়ে থাকতে পারে যেগুলো হিসেবে আসে না। ফলত ভারতের জন্য বাংলাদেশ সবচেয়ে বেশি রেমিট্যান্স আয়ের উৎসগুলোর মধ্যে অন্যতম।\nএটাকে নেহায়েত আবেগী দৃষ্টিকোণ থেকে দেখার সুযোগ খুব বেশি নাই। দেশপ্রেম বা ভারতবিরোধী অজুহাত দিয়ে প্রতিবাদ করে কিছুটা সুখ পাওয়া যাবে হয়তো, কিন্তু আখেরে ফল কিছুই হবে না। বড়জোর তারা অবৈধ থেকে বৈধ হবে আর সরকার কিছু ট্যাক্স পাবে।\nঅনেকে বলছেন, আমাদের দেশে এতো বেকার থাকা সত্ত্বেও এতো ভারতীয় কাজ করে। এখানে বোঝার ব্যাপার আছে। আমাদের দেশে যারা বেকার, তাদের চাকরি ভারতীয়রা খাচ্ছে না। বুঝতে হবে, রেমিট্যান্স ছাড়াও আমাদের দেশে ভারতীয় বা অন্যান্য এক্সপ্যাটদের পেছনে কোম্পানিগুলোর আরো খরচ আছে। সাধারণত এসব এক্সপ্যাটদের থাকা, ক্লাব ফি, বাচ্চাদের এডুকেশন এগুলোও কোম্পানিকে বহন করতে হয়। তার মানে রেমিট্যান্সের অংক বাদেও, বাংলাদেশি কোম্পানিগুলোর খরচ আরো বেশি, গড়পড়তা হিসেবে বছরে (২০১৬) প্রায় ১৩ থেকে ১৫ বিলিয়ন ডলার। এছাড়াও ক্রয় ঋণের (এলসি) মাধ্যমে বিদেশ থেকে বিভিন্ন টেকনিক্যাল নো-হাউ সার্ভিস কেনার ব্যাপারটাও এর মধ্যে নাই, এটা আমদানি হিসেবেই গণ্য হয়।\nপ্রশ্ন হচ্ছে, এখনকার চরম প্রতিযোগিতামূলক বাজারে একটি দেশীয় কোম্পানি কেন দেশে সস্তা শ্রম রেখে বিদেশি লোক নিয়োগ দেবে? কারণ এই সমস্ত এক্সপ্যাটদের জায়গায় সমান দক্ষতাসম্পন্ন লোকবল বাংলাদেশে নাই। নাই মানে নাই-ই। এখন হয়তো ভারতীয়দের আধিপত্য, কিন্তু শ্রীলঙ্কা বা চীনারাও কম নাই বাংলাদেশে।\nএই যে দক্ষতা ও জ্ঞানের সংকট, এর কারণ কী? গত এক যুগে বাংলাদেশে ব্যবসা বাণিজ্যের যে প্রসার ঘটেছে, তার সাথে তাল মিলিয়ে আমরা যোগ্য মানবসম্পদ প্রস্তুত করতে পারিনি। আমাদের শিক্ষা ব্যবস্থা সেদিকে দিয়ে বিচার করলে এখনো মান্ধাতা আমলের। গত দুই যুগের পোশাক শিল্পের দ্রুত অগ্রসরতার মধ্যেও আমাদের বলার মত কোন ভালো প্রতিষ্ঠান নাই যেখানে ভালো প্রকৌশলী বের হয়, একটা দুইটা টেক্সটাইল কলেজ ছাড়া। ফলে এতবড় যন্ত্রনির্ভর শিল্প কে চালাবে? কারখানায় উৎপাদন কে দেখবে? সরকার বাদ দিলেও, বেসরকারি খাতের লোকজনও এদিকে খুব বেশি নজর দিচ্ছেন বলে মনে হয় না। এর কারণ হচ্ছে, বর্তমান সময়ে আমাদের শিক্ষাখাত একটা বাণিজ্য এবং নৈরাজ্য ক্ষেত্রে পরিণত হয়েছে। একটা ঘর ভাড়া করে সরকারি বিশ্ববিদ্যালয়গুলোর কিছু শিক্ষককে দিয়ে ব্যাচের পর ব্যাচ বিবিএ, এমবিএ বের করে বেশ লাভবান হতে পারলে কে যায় এতো মানসম্পন্ন শিক্ষার দিকে।\nআরেক অভিশাপের নাম অনার্স মাস্টার্স। মানুষের মাথার মধ্যে, মগজের মধ্যে ঢুকে গেছে তাকে অনার্স মাস্টার্স পাশ করতে হবে। জাতীয় বিশ্ববিদ্যালয়য় থেকে প্রায় সাত আট বছর পড়াশোনা করে দর্শনের যে হাজার হাজার গ্রাজুয়েট বের হচ্ছে, এদের ভবিষ্যৎ কী? বাংলা বা রাষ্ট্রবিজ্ঞান? শুনতে খারাপ লাগলেও সত্যি, সরকারি চাকরি আর কিছু ব্যতিক্রম বাদ দিলে, এদের ভবিষ্যৎ অনিশ্চিত। সামনে আরো বড় সংকট আসছে। কেবল বাংলাদেশে নয়, সারা পৃথিবীতেই এখন দক্ষতা ভিত্তিক পেশার জয়-জয়কার। যে যা পারে, তাকে সেটাই বেশ ভালোভাবে পারতে হবে।\nগত দশকে বেশ কিছু ব্যবসা খাত দক্ষিণ এশিয়ার দিকে শিফট হয়েছে। পোশাক খাত বাদ দিলেও, সামনে ইলেক্ট্রনিক্সের বিশাল কর্মযজ্ঞ শুরু হবে দেশে, প্রসেস শুরু হয়ে গিয়েছে। ইউরোপ-আমেরিকা-জাপান-চীন হয়ে এই শিল্প এখন বাংলাদেশ ভারত ভিয়েতনাম পাকিস্তানে আসতে শুরু করেছে। আর কয়েক বছরের মধ্যেই গাড়ি উৎপাদন শুরু হবে বাংলাদেশেই, সেটা বিদেশি ব্র্যান্ড হোক বা দেশিই হোক। আর বাংলাদেশও এখন খুচরা ব্যবসা থেকে ক্রমশই উৎপাদনমুখী ব্যবসার দিকে মনযোগী হবে। এছাড়াও খাদ্য প্রক্রিয়াজাতকরণসহ কিছু ভারি নির্মাণ শিল্পও আসবে। রয়েছে বিশাল প্রযুক্তি খাত এবং কৃষিজাত পণ্য প্রক্রিয়াকরণ শিল্প। কিন্তু দক্ষ জনবলের জায়গায় আমরা কি প্রস্তুত? দক্ষ জনবল তৈরি হবার কোনো রাস্তা কি আছে? দেখা যায়? বিশ্ববিদ্যালয়য়ের আর্টস আর বিজনেসের লাখ লাখ শিক্ষার্থী কি পারবে এই দায়িত্ব নিতে? পারবে না। এরা বেকার থেকেই যাবে। উদ্যোক্তারা স্বভাবতই বাইরে থেকে লোক আনবে, ব্যবসা তো আর হাতছাড়া করা যায় না। অটোমেশনের এই যুগে, দক্ষ লোকবল না থাকলে এই সমস্যা থাকবেই।\nআমাদের একটা বিশাল সুযোগ ছিল দেশের বাইরে অদক্ষ জনবল রপ্তানিকারক থেকে ক্রমশ দক্ষ জনবল রপ্তানিকারক দেশে পরিণত হওয়ার। আশির দশক থেকে আমরা বিদেশে অদক্ষ শ্রমিক পাঠাচ্ছি, এখন পর্যন্ত দক্ষ শ্রমিশক্তি রফতানিতে যেতে পারলাম না। পারলে, জ্ঞানবিদ্যা ও কারিগরি দক্ষতা আমরা দেশেও ব্যবহার করতে পারতাম। আর বৈদেশিক মুদ্রাও হুমকির সম্মুখীন হতো না। এদিক দিয়ে ভারত, ফিলিপাইন, শ্রীলঙ্কা ও ভিয়েতনাম অনেক এগিয়েছে। আমরা যে তিমিরে, সেই তিমিরেই রয়ে গেছি।\nতারপরও আমাদের যেসব মেধাবীরা দেশের বাইরে বিভিন্ন খাতে সুনামের সাথে কাজ করছেন তারাই চাইলে কিছুটা পারেন এই জায়গাটায় কাজ করতে। হাজার মাইল দূরে পড়ে থাকা এইসব মেধাবীরা কি দেশে আসতে চায়? আমার ব্যক্তিগত অভিজ্ঞতা বলে, চায় কিন্তু পারে না। এখানে সুশাসনের প্রশ্নটা জড়িত। যে লোক বিদেশে হ্যান্ডসাম ইনকাম করে, একটা মোটামুটি সিকিরড লাইফ পার করছে সে দেশে আসবে কেন? টাকা বেশি আয় করতে পারলেও আসবে না, কারণ, এই দেশ গুন্ডারা চালায়। এখানে ট্যাক্স আছে কিন্তু রাষ্ট্রীয় কোন সেবা নাই। জানমালের নিরাপত্তা নাই। শিক্ষার বন্দোবস্ত নাই। চিকিৎসার ব্যাপারটি ভয়াবহ। দুর্নীতিতে আকন্ঠ নিমজ্জিত সবগুলো সংস্থা। চোর-বাটপারেরা সমাজের মাথা। রাস্তা-ঘাট-অবকাঠামোর অবস্থা এমন যে, ঢাকার বাইরে গেলে মনে হয় দেশের বাইরে যাওয়া এর চেয়ে সহজ। বিচার নাই, ইনসাফ নাই। এগুলো রাজনৈতিক কোনকিছু না, ফ্যাক্ট। সব সরকারের আমলের অবস্থাই একই রকম ছিল, উন্নতি না হয়ে বরঞ্চ অবনতির দিকে। এই একই কারণে শত সংগ্রাম করেও যারা একটু মেধার স্বাক্ষর রাখতে পারছেন, তারাই উড়াল দিচ্ছেন বিদেশে। এই উড়াল ঠেকাবে কে?\nতবু আশার আলো কাউকে না কাউকে তো জ্বালতেই হয়। এই আলো সরকারকেই জ্বালতে হবে। সমস্যার মূলে হাত দিতে হবে। বেকার তৈরি না করে দক্ষ জনবল তৈরির সুযোগ সৃষ্টি করতে হবে। কারিগরি এবং বিশেষায়িত শিক্ষার ব্যাপক প্রচলন করতে হবে। যারা নিজেদের ডিসিপ্লিনে পৃথিবীর যে কারো সাথে প্রতিযোগিতা করতে পারবে। আর ব্যবসার আকার-প্রসার বাড়ানোর জন্য এখনি দীর্ঘ মেয়াদি এবং যথাযথ পরিকল্পনা না নিলে, আসন্ন সম্ভাবনাও কাজে লাগানো যাবে না। এক্ষেত্রে আমাদের সবচেয়ে ভালো উদাহরণ হল মালয়েশিয়া। ১৯৬৯ সালে নেয়া নিউ ইকোনোমিক পলিসি (এনইপি) এবং তারপর ১৯৯৬ সাল থেকে নেয়া প্রতি পাঁচ বছর মেয়াদে ‘প্রথম মালয়েশিয়া পরিকল্পনা ১৯৬৬-৭০’, ‘দ্বিতীয় মালয়েশিয়া পরিকল্পনা ১৯৭১-৭৫’, ‘তৃতীয় মালয়েশিয়া পরিকল্পনা ১৯৭৬-৮০’, ‘চতুর্থ মালয়েশিয়া পরিকল্পনা ১৯৮১-৮৫’, ‘পঞ্চম মালয়েশিয়া পরিকল্পনা ১৯৮৬-৯০’, ‘ষষ্ঠ মালয়েশিয়া পরিকল্পনা ১৯৯১-৯৫’, সপ্তম মালয়েশিয়া পরিকল্পনা১৯৯৬-২০০০’। এই অর্থনৈতিক পরিকল্পনাগুলো দেখলে বোঝা যাবে, একটা দক্ষ পরিকল্পনা ও বাস্তবায়ন একটা অর্থনীতিকে কি দিতে পারে। মালয়েশিয়ার কথা এই কারণে বলা যে, বাংলাদেশের যে অর্থনৈতিক ধারা, তার সাথে মালয়েশিয়ার অর্থনৈতিক ইতিহাসের মিল পাওয়া যায়। আর তা না হলে, অকারণে একে ওকে দোষ দিয়ে বেড়াতে হবে আর নিজে না খেয়ে থাকতে হবে, নৌকায় বিদেশ পাড়ি জমাতে হবে, অত্যাচারিত হতে হবে, বিদেশে বেড়াতে গেলে আলাদা লাইনে দাঁড়িয়ে ইমিগ্রেশন কর্মকর্তার ধমক খেতে হবে।\nএকটা বিষয় বলে শেষ করতে চাই। শুনতে অত্যন্ত খারাপ শোনালেও, লজ্জা লাগলেও এটা সত্যি যে, বাংলাদেশের শিক্ষার মান এখন এমন এক জায়গায় এসে পৌঁছেছে যে, এখানে, সাধারণ মানের একটি কলেজ থেকে পাশ করা একজন সাধারণ আর্টস বা সমাজ বিজ্ঞান এমনকি বাণিজ্যের গ্র্যাজুয়েটের চেয়ে ড্রাইভিং জানা একজন অশিক্ষিতের ভবিষ্যৎ নিরাপদ। আমাকে গালি দেন দেন, কিন্তু নিজেই চিন্তা করুণ, মন থেকে মেনে নিতে পারি বা না পারি, এটা এখন একটা ফ্যাক্ট। এখন চলছে দক্ষতার যুগ, কেরানিগিরির যুগ আমরা বহু আগেই পার হয়ে এসেছি।


দাখিল রেজাল্ট ২০২১ (মার্কশীট সহ) – Info Vandar\nHome/নিউজ/দাখিল রেজাল্ট ২০২১ (মার্কশীট সহ)\nদাখিল রেজাল্ট ২০২১ (মার্কশীট সহ)\nদাখিল পরীক্ষার ফলাফল 2021\nসম্মানিত ইনফো ভান্ডার এর পাঠকবৃন্দ আসসালামু আলাইকুম। আজকে আমরা মাদ্রাসা শিক্ষা বোর্ডের দাখিল পরীক্ষার রেজাল্ট ২০২১ নিয়ে আলোচনা করতে যাচ্ছি। আপনি যদি দাখিল পরীক্ষার রেজাল্ট ২০২১ সম্পর্কে অনলাইনে অনুসন্ধান করেন তাহলে এই নিবন্ধে আপনাকে স্বাগতম। মাদ্রাসা শিক্ষা বোর্ড কর্তৃপক্ষ দাখিল পরীক্ষার ফলাফল প্রকাশিত করে থাকে। বিশ্বব্যাপী করণা মহামারীর কারণে এ বছর এসএসসি ও সমমান পরীক্ষা বিলম্বে শুরু হয়েছিল। পরীক্ষা সমাপ্ত হওয়ার 30 কার্যদিবসের মধ্যে দাখিল ও সমমানের পরীক্ষার ফলাফল প্রকাশিত হতে যাচ্ছে মাদ্রাসা শিক্ষা বোর্ড কর্তৃপক্ষ। তাই আপনি যদি পূর্ণাঙ্গ মার্কশিট সহ দাখিল পরীক্ষার ফলাফল পেতে চান তাহলে এই নিবন্ধটি মনোযোগ দিয়ে পড়বেন।\n1 দাখিল পরীক্ষার রেজাল্ট 2021\n2 কিভাবে এসএমএস এর মাধ্যমে দাখিল পরীক্ষার ফলাফল 2021 পাবেন\n3 অনলাইনের মাধ্যমে দাখিল পরীক্ষার ফলাফল 2021চেক করার পদ্ধতি\n4 কিভাবে দাখিল পরীক্ষার ফলাফল 2021 দেখবো ?\n5 মাদ্রাসা বোর্ডের দাখিল পরীক্ষার ফলাফল সম্পূর্ণ মার্কশিট 2021\nদাখিল পরীক্ষার রেজাল্ট 2021\nআমরা এখানে আপলোড করছি দাখিল পরীক্ষার ফলাফল 2021। আপনি এখান থেকে খুব সহজে দাখিল পরীক্ষার ফলাফল 2021 দেখতে ও ডাউনলোড করতে পারবেন। কিভাবে দাখিল পরীক্ষার ফলাফল 2019 দেখবেন তা আমরা নিশ্চয়ই যুক্ত করেছি। বাংলাদেশের 64 টি জেলায় মাদ্রাসা বোর্ড একটি। সেই একটি বোর্ডের মাধ্যমে দাখিল পরীক্ষার ফলাফল প্রকাশিত হয় তাকে। দাখিল পরীক্ষার ফলাফল দেখার জন্য বাংলাদেশ সরকারের শিক্ষা মন্ত্রণালয়ের দুইটি সরকারি ওয়েবসাইটের মাধ্যমে প্রকাশিত হতে থাকে। একটি হলো educationboardresults.gov.bd অন্যটি eboardresults.com ।\nকিভাবে এসএমএস এর মাধ্যমে দাখিল পরীক্ষার ফলাফল 2021 পাবেন\nবাংলাদেশের সকল শিক্ষা বোর্ডের ফলাফল এসএমএসের মাধ্যমে পাওয়া যায়। দাখিল পরীক্ষার ফলাফল এসএমএসের মাধ্যমে আপনি খুব সহজেই পেতে পারেন। এর জন্য আপনি আপনার ব্যবহৃত সেলফোন ব্যবহার করতে পারবেন। দাখিল পরীক্ষার ফলাফল 2021 প্রকাশিত হওয়ার সাথে সাথেই বাংলাদেশের সকল অপারেটরের মোবাইল ফোন থেকে দাখিল ফলাফল পেতে পারেন। এর জন্য আপনাকে মোবাইলের মেসেজ অপশনে গিয়ে টাইপ করতে হবে। Dakhil<Space> MAD <Space> Roll <Space> 2021 পাঠিয়ে দিন 16222 নাম্বরে ।\nঅনলাইনের মাধ্যমে দাখিল পরীক্ষার ফলাফল 2021চেক করার পদ্ধতি\nআজকে আমি আপনাদের সাথে আলোচনা করব কিভাবে অনলাইনের মাধ্যমে দাখিল পরীক্ষার ফলাফল 2021 চেক করতে হয়। অল্প সময়ে খুব সহজে অনলাইনের মাধ্যমে দাখিল পরীক্ষার ফলাফল 2021 জানা যায়। তবে আপনি কিভাবে অনলাইনের মাধ্যমে দাখিল পরীক্ষার ফলাফল 2021 চেক করবেন তার পদ্ধতি নিচে দেওয়া হল।\nঅনলাইনে eboardresults.com ওয়েবসাইটে খুব সহজে আপনি দাখিল পরীক্ষার ফলাফল 2021 দেখতে পাবেন। eboardresults.com ওয়েবসাইটে দাখিল পরীক্ষার ফলাফল 2021 দেখার জন্য আপনাকে সর্বপ্রথম মোবাইল অথবা কম্পিউটার এর ব্রাউজার অপেন করতে হবে। অপেন করে eboardresults.com ওয়েবসাইটে প্রবেশ করতে হবে। প্রবেশ করার পর নিচের ধাপগুলো অনুসরণ করতে হবে।\nকিভাবে দাখিল পরীক্ষার ফলাফল 2021 দেখবো ?\nআপনারা অনেকে আমাদের কাছে জানতে চান কিভাবে দাখিল পরীক্ষার ফলাফল 2021 অনলাইনে দেখবো। আজকে আমরা এসেছি দাখিল পরীক্ষার ফলাফল 2021 চেক করার নিয়ম সম্পর্কে বিস্তারিত আলোচনা করতে। এখান থেকে আপনি জানতে পারবেন কিভাবে দাখিল পরীক্ষার ফলাফল 2021 চেক করতে হয়। আপনারা যারা দাখিল পরীক্ষার ফলাফল 2021 চেক করতে চান তারা এখান থেকে খুব সহজে ফলাফল চেক করে নিতে পারবেন। কিভাবে দাখিল পরীক্ষার ফলাফল 2021 চেক করবেন তা আমরা আলোচনা করেছি। তাহলে দেরি না করে সম্পূর্ণ পোস্টটি মনোযোগ দিয়ে পড়ুন।\nদাখিল পরীক্ষার ফলাফল 2021 দেখতে\nমাদ্রাসা বোর্ডের দাখিল পরীক্ষার ফলাফল সম্পূর্ণ মার্কশিট 2021\nমাদ্রাসা বোর্ড কর্তৃপক্ষ মার্কশিটসহ পরীক্ষার ফলাফল প্রকাশিত করে থাকে। এর জন্য আপনাকে অপেক্ষা করতে হবে বিকেল পাঁচটা পর্যন্ত। বিকাল পাঁচটার পর সরকার ঘোষিত ওয়েবসাইটগুলো থেকে দাখিল পরীক্ষার সম্পূর্ণ মার্কশিট সহ ফলাফল আপনি খুব সহজেই পেতে পারেন।


বাংলাদেশ বঙ্গবন্ধু অর্থনৈতিক মুক্তি এক ও অভিন্ন – বঙ্গবন্ধু শুধু একটি নাম\nএকাত্তরে দেশ স্বাধীন হওয়ার পর বঙ্গবন্ধু শেখ মুজিবুর রহমান যখন দেশের হাল ধরেন, তখন তার একান্ত সচিব ছিলেন\nড. মোহাম্মদ ফরাসউদ্দিন। বাংলাদেশ প্রতিষ্ঠার পটভূমি এবং স্বাধীন সার্বভৌম রাষ্ট্র হিসেবে বঙ্গবন্ধুর নেতৃত্বে আর্থসামাজিক মুক্তিসহ প্রাসঙ্গিক বিষয় উঠে এসেছে বাংলাদেশ ব্যাংকের সাবেক এই গভর্নরের স্মৃতিচারণায়।\nআগস্ট নিয়ে আপনার অনুভূতি কী?\nআগস্টের অনুভূতি অঝোরে কাঁদায়; গভীর শোকে আচ্ছন্ন থাকি। এ মাসে বেদনাময় একটা নীল সারা দেহমন ও হৃদয়ের অনুভূতিকে সিক্ত করে দেয়। ১৫ আগস্ট ভোরের আলো দিগন্তকে উদ্ভাসিত করার আগেই ঘটে ইতিহাসের এক বর্বরতম নৃশংসতার ঘটনা। সপরিবারে হত্যা করা হয় সর্বকালের সর্বশ্রেষ্ঠ বাঙালি জাতির জনক বঙ্গবন্ধু শেখ মুজিবুর রহমানকে। সৌভাগ্যক্রমে বঙ্গবন্ধুর দুই কন্যা শেখ হাসিনা ও শেখ রেহানা বেঁচে যান। শেখ হাসিনার কারণেই এখন বিশ্ববাসীর নজরকাড়া আর্থ-সামাজিক অগ্রগতির গৌরব অর্জন করে চলেছে বাংলাদেশ।\nবঙ্গবন্ধুর আদর্শের যে সূত্রপাত এটা কি তার শৈশব থেকেই হয়েছিল?\nঅবশ্যই। রাজনীতিতে শেখ মুজিবুর রহমানের হাতেখড়ি তার শৈশবে মধুমতি বিধৌত টুঙ্গিপাড়ার গিমাডাঙ্গা নদীর কিনারে গ্রামবাংলার মাঠে-ময়দানে। তিনি খুব দৃঢ়ভাবে গণতন্ত্রমনা ছিলেন। অনেক বড় বড় নেতা অপপ্রচার করেন যে, তিনি মধ্যবিত্ত ঘরের সন্তান ছিলেন। কিন্তু তা নয়। তার পূর্বপুুরুষ আরব দেশ থেকে এসেছিলেন। নইলে তাদের এত দশাসই চেহারা হয় কী করে। আমি টুঙ্গিপাড়ায় অনেকবার গিয়েছি তার সঙ্গে। দেখেছি তারা খুব বড় জোতদার, বড় ভূস্বামী ছিলেন। তাদের বাড়িতে হরহামেশাই মেহমান হতো। তিনি গ্রামগঞ্জ দেখেছেন দুঃখী মানুষের কাছ থেকে। শৈশবে তিনি স্বেচ্ছায় দুঃখী মানুষদের সাহায্য করতেন, নিজের জিনিস অন্যের প্রয়োজনে বিলিয়ে দিতেন। দুটো জিনিস তার মনমানসিকতায় অর্থনীতি সম্পর্কে রেখাপাত করে। প্রথমত, তিনি দেখেছিলেন দারিদ্র্যের কদর্য কশাঘাতে মানুষ কীভাবে দুর্দশার চরমে পৌঁছে সর্বস্বান্ত হয়। দ্বিতীয়ত, তিনি উপলব্ধি করেন যে, পিতা শেখ লুৎফর রহমান ও মাতা সায়রা খাতুন পরম মমতায় গরিব-দুঃখীর পাশে দাঁড়াতেন, অন্ন-বস্ত্রের সাহায্যে হাত প্রসারিত করতেন। তাই তো বস্ত্রহীন পথচারীকে গায়ের জামা খুলে দিয়েছেন। পারিবারিক গোলা থেকে ক্ষুধার জ্বালায় জর্জরিত গরিব-দুঃখীকে পিতার অনুপস্থিতিতে ধান বিতরণ করেছেন। পরে পিতার সস্নেহ অনুমোদন পেতেও কষ্ট হয়নি। ঘটনাবহুল দীর্ঘ রাজনৈতিক জীবনের প্রতিটি পদে বাধাবিপত্তির জাল ছিন্ন করেছেন তিনি। ১৯৬২ সাল থেকে বঙ্গবন্ধু একটি স্বাধীন বাংলাদেশের চিন্তা করতেন। দুঃখী বাঙালির অন্ন-বস্ত্র, আশ্রয় ও কর্মসংস্থানের কৃতসংকল্প ভাবনাই দৃপ্ত কণ্ঠে উচ্চারণ করলেন শেখ মুজিব। শহর-বন্দর, নগর ছাপিয়ে গ্রামবাংলার কোটি মানুষ বাঁশের লাঠি সজ্জিত হয়ে খানসেনাদের বিরুদ্ধে লড়াই করে দেশ স্বাধীন করতে রাস্তায় নেমে পড়েন। কারণ তাদের প্রাণের নেতা ডাক দিয়েছেন স্বাধীনতার। পৃথিবীর ইতিহাসে নেতার নির্দেশে এভাবে স্বাধীনতার লড়াই করতে ঝাঁপিয়ে পড়ার নজির নেই। শহীদের রক্তগঙ্গায় বহু সাগর পেরিয়ে বহুমূল্যে এসেছে আমাদের স্বাধীনতা।\nবাকশাল নিয়ে নানা কথা শোনা যায়, আপনার মতামত কী?\nএটা খুব বড় উদ্যোগ ছিল। সম্ভবত এটা জাতির পিতার জীবনের শ্রেষ্ঠতম কর্মকা- হতে পারত। তার প্রেক্ষাপটটা এরকমÑ বাংলাদেশে সৃষ্টি হয়েছিল দুঃখী মানুষের মুখে হাসি ফুটিয়ে সোনার বাংলা গড়ার জন্য। সাড়ে তিন বছরের শাসনামলে বঙ্গবন্ধু দেখতে পেলেন যে, বেশ কিছু অগ্রগতি হয়েছে। বঙ্গবন্ধুর যে সমস্ত উদ্যোগ বিশেষ করে কৃষি, স্বাস্থ্য, শিক্ষা ও পরিকল্পিত পরিকল্পনা খাতে; প্রয়োজনবোধে বিত্তবানদের ওপর বেশি ট্যাক্স ধার্য করে সেটা দিয়ে দরিদ্র মানুষের জন্য, দুঃখী মানুষের জন্য হাসপাতাল গড়া, স্কুল করা, রাস্তাঘাট বানানো এ সমস্ত খুব ফলপ্রসূ হচ্ছিল। এমনকি ১৯৭৪-৭৫ সালে বার্ষিক সামষ্টিক আয়ের প্রবৃদ্ধি, সম্ভবত ৪.৫-৫ ভাগ হয়েছিল। কিন্তু যতটা দ্রুতগতির প্রত্যাশা ছিল মানুষের, সেটা অর্জিত হচ্ছিল না। এটা হচ্ছে এক নম্বর। দুই হচ্ছে, ১৯৭৩ সালে ১ জানুয়ারি জাসদ একটি অ্যাডভেঞ্চারিস্ট রাজনৈতিক দল হিসেবে আবির্ভূত হয়। তখন প্রকৃতভাবেই অনেক নেতিবাচক কর্মকা- ঘটে। থানা আক্রমণ হয়, নির্বাচিত এমপিকে হত্যা করা হয় প্রকাশ্য দিবালোকে এবং লুটতরাজের মতো পরিবেশ তৈরি হয় বৈজ্ঞানিক সমাজতন্ত্র প্রতিষ্ঠার নামে। তাতে উনার নিজের দলের মধ্যেও চুরির ঘটনা ঘটে, তাতে তিনি খুব ব্যথিত হন। তাই প্রথমে তিনি চেষ্টা করেছিলেন সেনাবাহিনী দিয়ে এগুলো ঠিক করা যায় কিনা, স্মাগলিং বন্ধ করা যায় কিনা। তাতে কতগুলো দুঃখজনক ঘটনা ঘটে। বিভিন্ন জায়গায় উনার দলীয় লোকজনের সঙ্গে সেনাবাহিনীর বিরোধ হয়, মারামারি হয়। হয়তো কোনো কোনো ক্ষেত্রে অনেক বাড়াবাড়ি হয়ে যায়। সেজন্য তিনি মনে করলেন এটাই সম্ভবত স্বাধীনতার পর-পরই হওয়া উচিত ছিল এবং তিনি যদি সাড়ে নয় মাস অনুপস্থিত না থাকতেন অথবা যদি কোনো সুপরামর্শ শুরুতেই পেতেন তা হলে একেবারে শুরুর দিকেই জাতীয় একটা সরকার করে ফেলতেন। আর বাকশালের প্রোগ্রামটা করতেন। বাকশাল প্রোগ্রামের তিনটা ভাগÑ একটা হলো রাজনৈতিক। তিনি একদমই মনে করতেন না একদলীয় শাসন। এটা উনার সহজ-সরল চিন্তাধারা ছিল। তিনি মনে করতেন, আমি তো জাতির পিতা, আমি সবাইকে একজায়গায় করেছি, একের মধ্যে বহু সম্মিলন করেছি, এটা রাজনৈতিক দিক। আমি এ ব্যাপারে জানিও না, বুঝিও না। কিন্তু অন্য যে দুটো দিক প্রশাসনিক এবং অর্থনৈতিক। এগুলো সুদূরপ্রসারী। কীভাবে সুদূরপ্রসারী? প্রশাসনিকটা আগে বলে নিইÑ ঢাকা থেকে আট কোটি বা সাড়ে আট কোটি বা বর্তমানে সাড়ে ষোলো কোটি মানুষকে যে প্রশাসনিক সেবা দেয় এটা বেশ কঠিন, সম্ভব নয়। কাজেই স্থানীয় পর্যায়ে সরকার ব্যবস্থাপনা তৈরি করার তাগাদা বোধ করছিলেন। এজন্য প্রথমত তার দল আওয়ামী লীগের ৬৩টি জেলা মহকুমা ছিল, পরে জেলা করে আর একটি যোগ হয়। একজন করে জেলার নিয়োগ দেন। প্রশাসনিকভাবে প্রত্যেকটা জেলায় একজন করে গভর্নর নিয়োগ দেন দুবছরের জন্য। কথা ছিল দুই বছর পর পর গভর্নর নির্বাচিত করা হবে এবং ওই গভর্নরই সংশ্লিষ্ট জেলার সমস্ত কর্মকা- পরিচালনা করবেন। প্রশাসনিক কর্মকর্তারা তাদের সহায়তা করবেন। সে অনুযায়ী ১ আগস্ট প্রশিক্ষণ শুরু হয়। ১৫ আগস্ট প্রশিক্ষণ শেষ করে ১৭ আগস্ট তাদের কার্যভার বুঝে নেওয়ার কথা। এটার ফল যে কত বড় হতে পারত এবং এটার প্রয়োজনীয়তা যে কত বড় ছিল এটা আমরা মর্মে মর্মে উপলব্ধি করি। আর একটা ভাগ হলো অর্থনীতি। এ ক্ষেত্রে উনার কথাটা ছিলÑ আমাদের ছোট ছোট ভূখ-ের মাঝে অনেক আইল থাকে। এগুলো সব এক জায়গায় করে সমবায় ব্যবস্থা করা। তিনি মনে করতেন, বাধ্যতামূলক সমবায় করা যাবে। সমস্ত জমিকে একজায়গায় করে আধুনিক উপায়ে চাষাবাদ করে ফলন তিনগুণ করে কৃষাণ-কৃষাণীকে আগের তুলনায় দুই গুণ দিয়ে একভাগ সরকারের জন্য রাখা। এটা ছিল তার উদ্দেশ্য। এটা করে ফেলতে পারলে বাংলাদেশ যে কোথায় চলে যেত এতদিনে! কিন্তু জমি একীভূত করার সিদ্ধান্তে একটা অপপ্রচার হলো যে, শেখ মুজিব তোমাদের সব জমি নিয়ে যাচ্ছে। যাদের খুব কম থাকে, তারা নিজস্ব সম্পত্তি আঁকড়ে ধরে রাখতে চায়। এ জন্য অনেক ভুল বোঝাবুঝি সৃষ্টি হওয়ায় ওটা আর করা যায়নি। আর প্রশাসনিক ব্যবস্থাটা বিকেন্দ্রিক করতে পারলে বাংলাদেশকে সোনার বাংলা হওয়ার মহাগতি থেকে থামানো যেত না। এ জন্য তাকে সরিয়ে দেওয়াটা প্রয়োজন হয়েছিল। তিনি প্রচ-ভাবে জাতীয়তাবাদে বিশ্বাসী ছিলেন। জাতীয়তাবাদী নেতাকে আন্তর্জাতিকভাবে বড় বড় প্রতিবেশী কেউ পছন্দ করেন না। তিনি প্রচ-ভাবে জাতীয়তাবাদী ছিলেন। শুধু জনকল্যাণে নিবেদিত ছিলেন। সেজন্য তাকে সরিয়ে দেওয়ার জন্য প্রধানত একাত্তরের পরাজিত শত্রু এবং তাদের যারা প্রভু তারা উদ্যোগ নেয়। তারা সেনাবাহিনীতে, বিভিন্ন জায়গায় অনুপ্রবেশ করে এবং তাদের সাথে বিভিন্ন দেশের (নাম বলা হয়তো কঠিন হবে, ভয়ও লাগবে) আগ্রহ যুক্ত হয় তাকে হত্যার। এটাই কিন্তু ১৫ আগস্টের যে শোকাবহ, যে নৃশংসতম হত্যাকা-, বঙ্গবন্ধুর যে শাহাদাত বরণ, তার পটভূমি।\nতা হলে কি বাকশালের কারণেই শত্রুতা সৃষ্টি হয়েছিল?\nবঙ্গবন্ধু মনে করতেন, বাকশাল একের মধ্যে বহুর সম্মিলন। যা-ই হোক, সেটি তার চিন্তাভাবনার বিষয়। সেটি সম্পর্কে রাষ্ট্রবিজ্ঞানীরা নানা রকমের ব্যাখ্যা বিশ্লেষণ দিচ্ছেন। ড. কামাল হোসেন, ব্যারিস্টার মইনুল হোসেন, এমএজি ওসমানী ও নূরে আলম সিদ্দিকীÑ এ চারজন সংসদে বসে এই কথিত একদলীয় শাসনের আইনের প্রস্তাবের বিরুদ্ধে বক্তব্য ও ভোট দিয়েছিলেন। তাদের কিন্তু কোনো ক্ষতি হয়নি। তাদের প্রতি কোনো সময় রক্তচক্ষু দেখাননি বঙ্গবন্ধু। বাকশালের মাধ্যমে তিনি চেয়েছিলেন সমস্ত জাতিকে একীভূত করতে। পুরো জাতি যেন একযোগে কাজ করে। হ্যাঁ এটাতে শত্রুতা হয়েছে, যারা ক্ষমতায় যেতে চান তাদের সঙ্গে। কারন তাদের অসুবিধা হবে। একটা জিনিস বলতে চাই, বাকশালে তিনি সাত সদস্যের একটি নির্বাহী কমিটি গঠন করেছিলেন। তার একমাত্র সদস্য শেখ আবদুল আজিজ এখনও বেঁচে আছেন। তিনি বঙ্গবন্ধুর ঘনিষ্ঠতম লোক ছিলেন। তার মতোই দশাসই চেহারার লোক তিনি সাত নম্বর সদস্য ছিলেন। খুলনায় তার বাড়ি। নির্বাহী কমিটির সদস্য হওয়ার জন্য যে কত বড় বড় লোক লাইন দিয়েছিলেন কিন্তু হতে পারেননি। তাদের সন্তানসন্ততি যারা এখন বেঁচে আছে, তারা এই বাকশালের সমালোচনা করে। যে সমস্ত সম্পাদক এবং সশস্ত্র বাহিনীর সদস্য, যারা নির্বাহী কমিটিতে ঢোকার চেষ্টা করেছেন, বাকশালে ছিলেন তাদের পক্ষ থেকেই জোরেশোরে সমালোচনা করা হয়। বঙ্গবন্ধু বেঁচে থাকলে বাকশাল সফল হলে সমালোচনাটা তখন সময়ের পরিবর্তনে, যুগের পরিবর্তনে বিজয় বলে আলোচিত হতো। বঙ্গবন্ধুর মধ্যে একটি সহনশীলতা ছিল। তিনি ছিলেন অত্যন্ত উদার ও মহানুভব। দয়া, ক্ষমা, মহত্ত্ব¡ শব্দগুলো তার সঙ্গে জুতসই। তার উদারতার সুযোগ পেয়েই যড়যন্ত্রকারীরা বঙ্গবন্ধুকে হত্যা করতে সক্ষম হয়েছিল।\nবাকশালের কারণেই কি শোকাবহ আগস্ট?\nএকমাত্র বাকশালই নয়। আমি মনে করি দুঃখী মানুষের মুখে হাসি ফুটিয়ে বাংলাদেশকে সোনার বাংলা হিসেবে গড়ে তোলার বঙ্গবন্ধুর যে স্বপ্নÑ সে স্বপ্ন নস্যাৎ করতেই তাকে হত্যা করা হয়েছে। বাকশাল তো একটা নিমিত্ত মাত্র। বাকশালের মাধ্যমে তাকে নিশ্চিহ্ন করে দেওয়ার যে ষড়যন্ত্রটা তাদের হাতে তার রসদ এসে যায়। বাকশাল কিন্তু মূল কারণ নয়। মূল কারণ হলো বঙ্গবন্ধুর ধর্মনিরপেক্ষ রাষ্ট্র সফলভাবে গড়ে তোলা এবং সমাজতন্ত্র করে ফেলতে সক্ষম হওয়া। বাকশাল চীনা সমাজতন্ত্র নয়, বাংলাদেশি ধাঁচের সমাজতন্ত্র। কেন, বলি এটা। অন্যান্য সমাজতন্ত্রে রাষ্ট্রের হাতে মিনস অব প্রডাকশন থাকে কিন্তু শেখ মুজিব সমাজতন্ত্রে তিনটি সিমের সম্পদের মালিকানা ছিলÑ রাষ্ট্রীয়, সমবায়ী ও ব্যক্তিগত। তার এই আদর্শকে মেরে ফেলার জন্য তাকে সরিয়ে দেওয়ার ষড়যন্ত্র করা হয়। এই দেশকে ইসলামিক রিপাবলিক করার চেষ্টা করা হয়। বাংলাদেশ বেতারের নাম হয় রেডিও বাংলাদেশ। কিন্তু এগুলো শেষ পর্যন্ত সফল হয়নি। আমাদের যে প্রাক্তন প্রভুরা, যারা আমাদের বঞ্চিত করেছিলেন ষড়যন্ত্রকারীরা তাদের ধাঁচে এসব করেছিলেন। আসল কারণ হলো বঙ্গবন্ধুর আদর্শকে মেরে ফেলা। কেননা বাংলাদেশ একমাত্র দেশ যেটা অর্থনৈতিক ও সামাজিক এজেন্ডা নিয়ে জন্ম নিয়েছিল। ঐ যে ৭ মার্চ তিনি বলেছিলেন, এবারের সংগ্রাম মুক্তির সংগ্রাম। ঐ মুক্তি কিন্তু অর্থনৈতিক মুক্তি।\nবাংলাদেশ, বঙ্গবন্ধু ও অর্থনৈতিক মুক্তি এ বিষয়ে আপনার মত কী?\nবাংলাদেশ, বঙ্গবন্ধু ও অর্থনৈতিক মুক্তি নিশ্চিতভাবেই এক ও অভিন্ন। বাংলাদেশ রাষ্ট্র প্রতিষ্ঠার পটভূমি, স্বাধীনতার স্থপতি শেখ মুজিবুর রহমানের মহানায়ক হিসেবে আবির্ভাব এবং স্বাধীন বাংলাদেশে আর্থ-সামাজিক মুক্তির কথা বলতেই হয়। অতীতে সুজলা-সুফলা, শস্য-শ্যামলা বাংলার সমৃদ্ধি সর্বজনবিদিত ছিল। চীন পর্যটকরা, ইবনে বতুতা প্রমুখ এটি প্রত্যক্ষ করেন এবং তাদের ভ্রমণ কাহিনিতে এর উল্লেখ করেন। মার্কেন্টিলিস্ট বহির্বাণিজ্য মাধ্যমে রাতারাতি ধনসম্পদ, বৈদেশিক মুদ্রা ও মূল্যবান হীরা-জহরত (কোহিনূর মণিসহ), সোনাদানা কুক্ষিগত করার অভিপ্রায়ে ইউরোপীয় শক্তিসমূহ সপ্তদশ শতাব্দীতে ভারতবর্ষে, বিশেষ করে বাংলার দিকে লোলুপ দৃষ্টি ফেলে। সম্রাট জাহাঙ্গীরের নির্বুদ্ধিতা ও স্যার টমাস রো কর্তৃক অভিনীত ছলচাতুরীর ফলে ধূর্ত ইংরেজগণ ভারতবর্ষে আপাতদৃষ্টিতে ‘নির্দোষ’ বাণিজ্য করার অনুমতি পায়। আর এগুলোই হয়ে ওঠে একশ নব্বই বছরের শোষণ ও লুণ্ঠনের ছাড়পত্র। ২৩ জুন ১৭৫৭ তারিখে মীর মদন, মোহন লালের অসাধারণ শৌর্য-বীর্য এবং আত্মত্যাগ সত্ত্বেও মীরজাফরীয় বিশ্বাসঘাতকতায় স্বাধীনতার সূর্য অস্তমিত হয়ে গেল বেনিয়া ইংরেজদের কাছে। তার পর ড্যান্ডিতে তৈরি কাপড় আমাদের মসলিনের কাছে প্রতিযোগিতায় অক্ষম হওয়াতে মসলিন বস্ত্রবয়ন শিল্পীদের হাত কাটা ও নীলচাষিদের ওপর সীমাহীন অত্যাচারে সোনার বাংলা শ্মশান হয়ে গেল। পূর্ববাংলা তখন ব্যবহৃত হচ্ছিল পশ্চাৎভূমি হিসেবে; এখানকার অধিবাসীরা শোষিত হতে হতে অর্থনৈতিকভাবে নিঃশেষ হয়ে যান। অবস্থা পরিবর্তনে বঙ্গভঙ্গ হলো ১৯০৫ সালে।\nঅর্থনৈতিক সংস্কারের জন্য বঙ্গবন্ধু কী পরিকল্পনা করেছিলেন?\nবঙ্গবন্ধুর সারাজীবনের রাজনৈতিক সাধনা ছিল জনগণের অর্থনৈতিক মুক্তি। তার কার্যক্রম ও চিন্তাভাবনার মধ্যে বিষয়টি গভীর ও বিপুলভাবে সন্নিবেশিত ছিল। তার ধ্যানধারণার মধ্যে ছিল বাংলাদেশের মধ্যবিত্ত শ্রেণি, নিম্নবিত্ত মানুষ, কৃষাণ-কৃষাণী ও শ্রমজীবী। তার কল্পনায়, তার চিন্তায়, তার রাজনীতিতে, তার দর্শনে সদা দীপ্তমান ছিল অর্থনৈতিক স্বয়ম্ভরতা ও ঐশ্বর্যের চিন্তাভাবনা। দেশ স্বাধীনের আগে যে আন্দোলনগুলো সংঘটিত হয়েছিল, এগুলোর প্রতিটিই অর্থনৈতিক বিষয়কে কেন্দ্র করে। যেমন ছয় দফা আন্দোলন। সেখানেও অর্থনৈতিক বিষয় প্রাধান্য পেয়েছে। কীভাবে দুই অর্থনীতি চলবে এক দেশে। কীভাবে স্বাধীনভাবে বাণিজ্য হবে? কীভাবে আলাদাভাবে মুদ্রাব্যবস্থা পরিচালনা করা যাবে? স্বাধীনতা লাভের পর জাতির জনক যেসব পদক্ষেপ নিয়েছিলেন, সেখানেও অর্থনৈতিক বিবেচনা ছিল মুখ্য। অর্থনৈতিক সংস্কারের অধীন তিন ধরনের পরিকল্পনা হাতে নিয়েছিলেন বঙ্গবন্ধুÑ স্বল্পকালীন, মধ্যবর্তী ও সুদূরপ্রসারী পরিকল্পনা।\nবঙ্গবন্ধুর শাসনকাল নিয়ে বলুন।\nবঙ্গবন্ধু শেখ মুজিবের সাড়ে তিন বছরের শাসনকালে রাষ্ট্রীয় কেনাকেটায় দুর্নীতির কোনো অভিযোগ ওঠেনি। এমনকি পচাত্তর সালে বর্বরতম পৈশাচিক হত্যাকা-ের পরও মোশতাক সরকার যে শ্বেতপত্র প্রকাশ করার জন্য তদন্ত করেছিল, সেখানেও তার ও তার পরিবারের কোনো দুর্নীতির লেশমাত্র পাওয়া যায়নি। সবচেয়ে বড় বিষয়, ’৭৪-৭৫ সালের যে অর্থনীতি, তাতে দেখা যায়, সামষ্টিক আয়ের প্রবৃদ্ধি ছিল সাড়ে ছয় থেকে সাত শতাংশের মধ্যে। যেটি আমরা এতদিন পর ২০১৫-২০১৬ অর্থবছরে অর্জন করতে পেরেছি। অনেক দূর এগিয়েছে বাংলাদেশ জাতির পিতার নির্দেশিত পথ ধরে। সব পরিসংখ্যানই তা বলে। বঙ্গবন্ধুর মূলমন্ত্রের ধারাবাহিকতায় গণতান্ত্রিকভাবে আমরা অনেক এগিয়েছি। যত দিন যাচ্ছে, ততই স্বমহিমায় ভাস্বর হয়ে উঠেছেন বঙ্গবন্ধু শেখ মুজিবুর রহমান। তার ভরসাতেই, তার নেতৃত্বগুণেই একাত্তরে বাঙালি জাতি মুক্তিযুদ্ধ করে দেশ স্বাধীন করেছে। তার দেখানো পথেই বাংলাদেশ সারা বিশ্বে এখন মাথা উঁচু করে দাঁড়িয়েছে।\nসোনার বাংলাদেশ ও বঙ্গবন্ধুর স্বপ্ন নিয়ে বলুন।\nজাতির জনক অবশ্যই বাংলাদেশকে একটি ক্ষুধা, দারিদ্র্য ও বঞ্চনামুক্ত সোনার বাংলা রূপে গড়ে তুলতে চেয়েছিলেন। সে লক্ষ্যে তিনি দীর্ঘমেয়াদি আমূল সংস্কারের রূপরেখা তৈরি করেছিলেন। তার স্বপ্ন ছিল আঞ্চলিক সহযোগিতা। তার ধারণা ছিল দক্ষিণ এশিয়ার দেশগুলো যদি সম্মিলিতভাবে আর্থ-সামাজিক উন্নয়ন কর্মকা-ে সম্পৃক্ত হয়, তা হলে তার শক্তি হবে দুর্বার। তারা পৃথিবীর শ্রেষ্ঠতম স্থানে চলে যেতে পারবে। বাংলাদেশে পানির সমস্যা নিয়ে জাতির জনক সব সময় চিন্তিত ছিলেন। স্বাধীনতা অর্জনের অনেক আগেই তিনি জাপানিদের সঙ্গে কথা বলে হওয়াকাওয়া কমিটি গঠন করে বঙ্গবন্ধু সেতু নির্মাণের রূপরেখা প্রণয়ন করেন। প্রতিবেশী ভারত আমাদের মহান স্বাধীনতা সংগ্রামে অনেক সাহায্য-সহযোগিতা করেছে। সে কথা স্মরণ রেখেও বঙ্গবন্ধু ভারতের সঙ্গে সীমান্ত এলাকা নির্ধারণ, গঙ্গার পানিবণ্টন, সমুদ্রসীমা নির্ধারণ, ভারতীয় সেনাবাহিনীর প্রত্যাবর্তন এবং অন্যান্য অর্থনৈতিক ও বাণিজ্যিক সহযোগিতার ক্ষেত্রে বাংলাদেশের স্বার্থকে সামগ্রিকভাবে সমুন্নত রেখে আলোচনা ও চুক্তি করেছেন।\nবঙ্গবন্ধুকে পৈশাচিকভাবে হত্যার বিচার নিয়ে বলুন।\nস্বাধীনতার আদর্শ, মুক্তিযুদ্ধের চেতনা এবং দারিদ্র্য, অপুষ্টি, শোষণ, বঞ্চনা ও বৈষম্যহীন সোনার বাংলা গড়ার রূপকার ইতিহাসের মহানায়ক বঙ্গবন্ধুকে নির্মম ও পৈশাচিকভাবে হত্যা করে সেই আদর্শ এবং জাতিকে যারা নেতৃত্বশূন্য করতে চেয়েছিল, তার বিচারই বা কোন সাহসে কে শুরু করতে পারতেন? বিচারে হন্তারকরা ক্রমে ক্রমে ফাঁসিকাষ্ঠে ঝুলছে। জাতি আশা করছে, সেই হন্তারকদের দায়মুক্তি দিয়ে করা অধ্যাদেশ এবং পরবর্তী সময় সংসদে সেই দায়মুক্তিকে আইনি বৈধতা যে দুজন দিয়েছিলেন, তাদেরও মরণোত্তর বিচারের কাঠগড়ায় দাঁড়াতে হবে।\nআজকের দিনে আমাদের কী শপথ নেওয়া উচিত?\nপ্রতিবছর আগস্ট এলেই শোকের মাতম হয়। শোককে শক্তিতে পরিণত করার শপথের প্রতিযোগিতা হয়। বিশিষ্টজন, বিত্তবান, নীতিনির্ধারক, নীতি সমালোচক, বুদ্ধিজীবী ও প-িত এবং রাষ্ট্র ও সমাজপতিরা যদি প্রতিদিন ‘দুঃখী মানুষের মুখে হাসি ফুটিয়ে সোনার বাংলা গড়ার’ ইস্পাতকঠিন শপথ বাক্যটি এবং সর্বকালের সর্বশ্রেষ্ঠ বাঙালি বঙ্গবন্ধু শেখ মুজিবুর রহমানের মুখাবয়ব স্মরণ করি, তা হলে অনেক অন্যায়, অপচয়, শোষণ, বৈষম্য ও দুর্নীতি হ্রাস পেত নিঃসন্দেহে।\n“বঙ্গবন্ধুর ইউটোপিয়া ‘বাংলাদেশ’ গঠনে বঙ্গবন্ধু ফাউন্ডেশনের অনিবার্যতা”-একটি প্রস্তাব ও সম্ভাবনা →


গড়ে তুলেছেন গাড়ি-বাড়ি-ব্যবসা প্রতিষ্ঠান কানাডায় রাজার হালে পি কে হালদার.\nপ্রশান্ত কুমার হালদার। পি কে হালদার নামেই পরিচিত সর্বত্র। এনআরবি গ্লোবাল ব্যাংক লিমিটেড ও রিলায়েন্স ফাইন্যান্স লিমিটেডের সাবেক ব্যবস্থাপনা পরিচালক। দেশে অর্থ কেলেঙ্কারির সবচেয়ে আলোচিত ঘটনাগুলোর মধ্যে একটি। লিজিং কোম্পানির নামে হাজার হাজার কোটি টাকা লোপাট করে কানাডায় পালিয়ে যান তিনি। বাংলাদেশ থেকে ১০ হাজার ২০০ কোটি টাকা পাচার করে কানাডার টরন্টোতে বিলাসী জীবনযাপন করছেন। সেখানে তিনি পাচার করা অর্থে বাড়ি, গাড়ি, ব্যবসা প্রতিষ্ঠান খুলেছেন। ওই দেশ থেকে তিনি মাঝে মধ্যে দুবাই ও ভারতে আসেন।.\nএখন তিনি কানাডায় অবস্থান করছেন। দুর্নীতি দমন কমিশন (দুদক) ও বাংলাদেশ ব্যাংকের আর্থিক গোয়েন্দা ইউনিট (বিএফআইইউ)-এর প্রাথমিক অনুসন্ধানে পাওয়া গেছে এসব তথ্য। আত্মীয়-স্বজন ও বন্ধুসহ সিন্ডিকেটের সহায়তায় কয়েকটি লিজিং কোম্পানির এ টাকা সরিয়ে পি কে হালদার দেশ থেকে পালিয়ে যান। একটি সূত্র জানিয়েছে, কানাডার টরন্টোতে তিনি মার্কেটও গড়ে তুলেছেন।.\nজানা গেছে, পি কে হালদার ও তার ভাই প্রিতিশ কুমার হালদার মিলে ভারতে হাল ট্রিপ টেকনোলজি নামে একটি কোম্পানি খোলেন ২০১৮ সালে। কলকাতার মহাজাতি সদনে তাদের কার্যালয়। কানাডা সরকারের অনলাইনে দেয়া তথ্য মতে, কানাডায় পি অ্যান্ড এল হাল হোল্ডিং ইনক নামে কোম্পানি খোলা হয় ২০১৪ সালে। যার পরিচালক পি কে হালদার, তার ভাই প্রিতিশ কুমার হালদার ও তার স্ত্রী সুস্মিতা সাহা। কোম্পানিটির কার্যালয় ও বাসা কানাডার টরন্টোর ডিনক্রেস্ট সড়কের ১৬ নম্বর বাসাটিতে। গুগল ম্যাপ ও টরন্টোর স্থানীয় প্রবাসীদের সহযোগিতায় বাড়িটির খোঁজ পাওয়া গেছে। শুধু তাই নয়, কানাডায় কয়েক বাংলাদেশি মিলে যৌথভাবে আবাসন খাতের প্রতিষ্ঠান রুনা করপোরেশনে বিনিয়োগ করেন পিকে হালদার। রুনা করপোরেশনের নিবন্ধন তথ্য মতে, ২০১৪ সালের ১লা জানুয়ারি থেকে ২০১৯ সালের ২৫শে এপ্রিল পর্যন্ত প্রতিষ্ঠানটির ভাইস প্রেসিডেন্ট ছিলেন তিনি। টরন্টোর তার নিজস্ব কোম্পানি পি অ্যান্ড এল হাল হোল্ডিং ইনক এবং যৌথ অংশীদারের প্রতিষ্ঠান রুনা করপোরেশনে প্রশান্ত বড় অঙ্কের টাকা বিনিয়োগ করেন। রুনা করপোরেশন কানাডায় বড় বড় আবাসিক ও বাণিজ্যিক স্থাপনা নির্মাণের জন্য পরিচিত। তাদের নির্মিত বিপুলসংখ্যক স্থাপনা রয়েছে কানাডার বিভিন্ন শহরে এই তথ্য নিশ্চিত করেছেন স্থানীয় কানাডা প্রবাসীরা। কানাডার একজন প্রবাসী নাম না প্রকাশ করার শর্তে বলেন, এখানে পি কে হালদারের প্রভাব রয়েছে। তিনি বাংলাদেশের বিভিন্ন কমিউনিটিতে সাহায্য সহযোগিতা করেন। তবে এ কয়েকদিন তাকে কোথাও দেখা যাচ্ছে না বলে তিনি জানান।.\nলুট করা প্রতিষ্ঠান ধুঁকছে অর্থভাবে: একটি কম্পিউটার ব্যবহার করে কাগুজে প্রতিষ্ঠান বানিয়ে পিকে হালদারের সিন্ডিকেট পিপলস লিজিং থেকে লুট করে ৩ হাজার কোটি টাকা। রিলায়েন্স ও এএএস ফাইন্যান্স থেকে ৪ হাজার ৭০০ কোটি এবং ইন্টারন্যাশনাল লিজিং থেকে আড়াই হাজার কোটি টাকা। লুট করা টাকা সিঙ্গাপুর, ভারত ও কানাডায় পাচার করেছেন। অথচ তার প্রতিষ্ঠানের গ্রাহকগুরা টাকার জন্য ধর্ণা দিচ্ছেন নানান জায়গায়। কোনো কূলকিনারা পাচ্ছেন না ভুক্তভোগীরা। লুট করা প্রতিষ্ঠানগুলো ধুঁকছে অর্থের অভাবে। অনেকটা বন্ধই হয়ে গেছে পিপলস লিজিং-এর মতো বড় আর্থিক প্রতিষ্ঠান। অথচ গ্রাহকের টাকা পরিশোধ না করেই, গত বছরের ১৪ই জুলাই কার্যক্রম স্থগিত করে পিপলস লিজিং। কেবল পিপলস ও ইন্টারন্যাশনাল লিজিং নয়, টাকা লুট করে অনেক আর্থিক প্রতিষ্ঠানকে পথে বসিয়ে পালিয়েছেন তিনি। রিলায়েন্স ফাইন্যান্স লিমিটেডের এএমডি তাহের আহমেদ বলেন, যে পরিমাণ টাকা ডিমান্ড ছিল সেখান থেকে ১০/২০ ভাগ টাকা পরিশোধ করতে পেরেছি। বুঝেনই তো কেমন ক্রাইসিস যাচ্ছে। এই ক্রাইসিস থেকে ওঠতে আমরা চেষ্টা করছি। আমরা শতভাগ টাকা পরিশোধের জন্য আইনগত ব্যবস্থা নিয়েছি। এদিকে, শুধু ব্যাংকের টাকা লুটপাটই নয় অভিনব কায়দায় সরকারি সম্পত্তি নিজের নামে লিখে নিয়েছেন তিনি। ভূমি অফিসের অসাধু কর্মকর্তাদের ম্যানেজ করে জাল দলিলে রেজিস্ট্রেশন করে নেয়া হয় সাড়ে চার একরেরও বেশি জমি। ১২০ কোটি টাকা মূল্যের এ জমি দখলে সহযোগীর ভূমিকায় ছিল স্থানীয় কয়েকজন দখলবাজ। জানা গেছে, নারায়ণগঞ্জের রুপগঞ্জ এলাকায় তিনি এমন ঘটনা ঘটিয়েছেন। রূপগঞ্জের ঢাকা-সিলেট মহাসড়কের পাশেই সাওঘাট ঈদগাহ ময়দান। পাশেই মসজিদ মাদ্রাসা ও কবরস্থান। এর সঙ্গেই মহাসড়ক বরাবর লম্বালম্বি বিশাল এলাকাটি সরকারি খাস জমি জানতো এলাকাবাসী। যার লিজ বরাদ্দ ছিল মসজিদের নামে। র‍্যাবের অনুসন্ধানেও সরকারি সম্পত্তি আত্মসাতের প্রমাণ মেলে। হঠাৎই আধুরিয়া মৌজার সরকারি ‘ক’ তফসিলভুক্ত ৪ একর ৬৭ শতাংশ জমির মালিক হিসেবে উঠে আসে আলোচিত পি কে হালদারের নাম। দুদক কর্মকর্তাদের সঙ্গে কথা বলে জানা গেছে, লিজিং প্রতিষ্ঠানগুলো জামানতবিহীন, কাগুজে জামানত ও নামমাত্র স্থাবর জামানতের বিপরীতে এসব ঋণ বিতরণ করায় তা ফেরত পাওয়ার সম্ভাবনা খুবই কম।,\nপিকে হালদার কবে ফিরবেন কেউ জানে না: গত ২৫শে অক্টোবর দেশে ফেরার কথা থাকলেও অসুস্থতার অজুহাতে তিনি দেশে ফিরেননি। তবে তিনি কবে ফিরবেন এই খবর কারো জানা নেই। এই বিষয়ে পি কে হালদারের আইনজীবী মাহফুজুর রহমান লিমন বলেন, আমিও জানি না, তিনি কবে দেশে ফিরবেন। তিনি কোথায় আছেন জিজ্ঞেস করলে তিনি বলেন, শেষ বার যখন দেশে আসার কথা ছিল, তখন তিনি দুবাই অবস্থান করছিলেন। সেখান থেকেই তিনি বাংলাদেশের টিকিট কেটেছিলেন। এর বাইরে আমি কিছু জানি না। আমার সঙ্গে তার কোনো ধরনের যোগাযোগ নেই। আমি লিজিং কোম্পানিটির আইনজীবী। তিনি দেশে ফিরলে তাদেরকে তখন জানানো হবে। পরে আমাকে জানানো হলে, আমি কোর্টকে জানাবো। এদিকে তার প্রতিষ্ঠানে যোগাযোগ করা হলে একজন বলেন, তিনি কোথায় থাকেন সেটা আমরাও জানি না। আমরা চাইলেও যোগাযোগ করতে পারি না। তার ইচ্ছে হলে তিনি যোগাযোগ করেন। কবে দেশে আসবেন সেটাও আমরা জানি না। যদিও এর আগে অর্থপাচারের মামলার মুখে নিরাপত্তা চেয়ে আদালতের হেফাজতে দেশে ফেরার ইচ্ছা পোষণ করলেও এখন তিনি আসবেন না বলে জানিয়ে দিয়েছেন। অ্যাটর্নি জেনারেল এএম আমিন উদ্দিন বলেন, আইএলএফএসএলের আইনজীবী মাহফুজুর রহমান মিলন জানিয়েছেন, পি কে হালদার আসবেন না। দুদক এবং অ্যাটর্নি জেনারেল কার্যালয়কে একটি মেইল করেছেন আইনজীবী মিলন। ই-মেইলে তিনি জানিয়েছেন, পি কে হালদার না কি কোভিড-১৯ এ আক্রান্ত হয়েছেন। তবে আদালতের আদেশের পর দেশে না ফেরার সিদ্ধান্ত জানিয়ে আদালতকে তার চিঠি ঔদ্ধত্যপূর্ণ বলে মনে করছেন সংশ্লিষ্টরা। দুদক আইনজীবী খুরশিদ আলম খান বলেন, চিঠির ভাষা আদালত অবমাননাকর। তার এমন আচরণ আদালত অবমানার শামিল। তিনি বলেন, পি কে হালদার বলেছেন তিনি তার সুবিধামতো সময়ে আসবেন। আবার দাবি করেছেন তিনি আদালতের আদেশ পাননি। তিনি তো একজন পলাতক আসামি। তার তো এতকিছু পাওয়ার সুযোগ নেই। তিনি তো এখন তার ইচ্ছামতো সিদ্ধান্ত নিতে পারেন না। আমাদের করা মামলাটা যখনই আদালতে উঠবে তখন আদালতের দৃষ্টি আকর্ষণ করবো, সে ইচ্ছাকৃতভাবে দেশে আসে নাই এবং কোর্টের অর্ডারটা ইচ্ছাকৃতভাবে ডিনাই করেছে। আমরা আদালতকে অনুরোধ করবো যেনো তাকে ইন্টারপোলের মাধ্যমে গ্রেপ্তার করে দেশে নিয়ে আসা হয়। জানা গেছে, এর আগে দীর্ঘদিন সেখানে অবস্থান শেষে তিনি দেশে ফিরতে চান এবং এজন্য তার নিরাপত্তা চেয়ে হাইকোর্টে ইন্টারন্যাশনাল লিজিং একটি আবেদন জানায়। আবেদনে বলা হয়, পি কে হালদার দেশে ফিরতে চান। এজন্য তিনি নিরাপত্তা চান। বিনিয়োগকারীদের অর্থ পরিশোধ করতেই তার এ উদ্যোগ বলে আবেদনে উল্লেখ করা হয়। এদিকে তিনি দেশে ফেরামাত্র তাকে গ্রেপ্তারের জন্য প্রয়োজনীয় ব্যবস্থা নিতে পুলিশ মহাপরিদর্শককে (আইজিপি) নির্দেশ দিয়েছিল হাইকোর্ট।,\nপাচারকৃত অর্থ ফেরত আনা জটিল প্রক্রিয়া: সংশ্লিষ্টরা বলছেন, মিউচ্যুয়াল লিগ্যাল অ্যাসিসট্যান্স আইন ২০১২ অনুযায়ী, কানাডাসহ পৃথিবীর ১৩২টি দেশ থেকে পাচার হওয়া অর্থ ফেরত আনা যায়। দুদকের আইনজীবী গণমাধ্যমে বলছেন, পি কে হালদারের টাকাও ফেরত আনার উদ্যোগ নেয়া হবে। আর আদালতে আবেদন করা হবে যাতে তাকে ইন্টারপোলের মাধ্যমে ফেরত আনা যায়। বাংলাদেশ ব্যাংকের সাবেক ডেপুটি গভর্নর ইব্রাহিম খালেদ বলেন, পাচারকৃত টাকা ফেরত আনা খুবই কষ্টকর। এবং দেশে পাচারকৃত টাকা ফেরত আনার নজির নাই বললেই চলে। শুধু কোকোর টাকা দেশে ফিরিয়ে আনা হয়েছে। এটা শুধু একটি উদাহরণ। বলবো না একেবারেই আনা যাবে না। অ্যাম্বাসিগুলোকে ব্যবহার করে চেষ্টা করে দেখা যেতে পারে। এদিকে সংশ্লিষ্টরা বলছেন, পাচারকৃত অর্থ দেশে ফিরিয়ে আনা খুব কঠিন প্রক্রিয়া। অর্থপাচারের ব্যাপারে কোনো ব্যক্তির বিরুদ্ধে সুনির্দিষ্ট অভিযোগ প্রয়োজন হয়। অভিযুক্ত ব্যক্তির বিরুদ্ধে দেশের আদালতে রাষ্ট্রপক্ষকে মামলা করতে হবে। স্থানীয় আদালতে পাচার হওয়া অর্থ ফেরত আনার পক্ষে রায় দিতে হবে। আদালতের এ রায়ের কপি অ্যাটর্নি জেনারেলের অফিস থেকে যে দেশে অর্থপাচার করা হয়েছে ওই দেশের অ্যাটর্নি জেনারেলের অফিসকে অবহিত করতে হবে। সংশ্লিষ্ট দেশের অ্যাটর্নি জেনারেল অফিস অর্থ ফেরত দেয়া যায় কি না তা নিয়ে ওই দেশের আদালতে মামলা করবে। সংশ্লিষ্ট দেশে পাচার হওয়া অর্থ ফেরত দেয়ার ব্যাপারে আইনি জটিলতা রয়েছে কি না তা যাচাই-বাছাই করবে। পাচারকৃত অর্থ ফেরত দেয়ার ব্যাপারে আইনি জটিলতা না থাকলে সংশ্লিষ্ট দেশের আদালত থেকে পাচারকৃত অর্থ ফেরত দেয়ার বিষয়ে রায় প্রদান করবে। এর পরেই কেবল পাচার হওয়া অর্থ ফেরত আনার প্রক্রিয়া শুরু হবে। এই প্রক্রিয়ায় টাকা ফেরত আনতে ১০/২০ বছরও লেগে যেতে পারে। আরেকদিকে মামলা করা ছাড়াও পাচার হওয়া অর্থ ফেরত আনা যায়, যদি সংশ্লিষ্ট দেশের আইনি কোনো জটিলতা না থাকে। এ ক্ষেত্রে সংশ্লিষ্ট দেশকে আন্তর্জাতিক অপরাধ দমন সংস্থা এগমন্ড গ্রুপের সদস্য হতে হবে। যদিও বাংলাদেশ এই গ্রুপের সদস্য। সবমিলিয়ে পি কে হালদারের অর্থ দেশ ফিরিয়ে আনার পথটি মোটেও সহজ না বলে মনে করছেন সংশ্লিষ্টরা। সূএ: মানবজমিন\nএক্সক্লুসিভ, লিড নিউজ, স্পেশাল | তারিখ : নভেম্বর, ১৯, ২০২০, ১২:২১ পূর্বাহ্ণ | নিউজটি পড়া হয়েছে : 53 বার


1. উৎস অনুসারে বাংলা ভাষার শব্দসমূহকে কয়টি ভাগে ভাগ করা হয়েছে ?\n2. জেলখানায় বন্দি থাকাকালে মুনীর চৌধুরী রচিত নাটক -\nপলাশী ব্যারাক ও অন্যান্য\n3. কোনটি মিশ্র বা শংকর শব্দের উদাহরণ ?\n4. রবীন্দ্রনাথ ঠাকুর তাঁর রচিত কোন নাটকটি কবি কাজী নজরুল ইসলামকে উৎসর্গ করেছিলেন ?\n5. 'চর্যাপদ' রচয়িতারা কোন ধর্মের ?\n6. 'আনারস' শব্দটি কোন ভাষা থেকে আগত ?\n7. 'ভানুসিংহ ঠাকুর' ছদ্মনামে লিখতেন -\n8. উপযুক্ত শব্দ বসিয়ে শূন্যস্থান পূরণ করঃ রাজায় রাজায় যুদ্ধ হয় ___ প্রাণ যায় ।\n9. 'হারিকিরি' কোন ভাষার শব্দ ?\n10. 'ফিহা সমীকরণ' এর লেখক -


এবার ধর্ষণ ঠেকাবে জ্যাকেট! - Bdtype\nহোম►প্রযুক্তি►এবার ধর্ষণ ঠেকাবে জ্যাকেট!\n1,550 1 মিনিট পড়া\nবিবিসি বাংলার ওই প্রতিবেদনে আরও বলা হয়, রোবটিক্সের শিক্ষার্থী গিওয়ান পার্ক সার্কিটের নকশা তৈরি করেছেন। জ্যাকেটের একটি বোতামের মাধ্যমে এর ভেতরে বিদ্যুৎ চালু করা হয়। লাইট জ্বলে উঠতে বুঝতে হবে যে নিজেকে রক্ষা করার জন্যে জামাটি তৈরি হয়ে গেছে।


কৃষ্ণাঙ্গদের প্রতি মহানবী (সা.)-এর সম্মান | দূরদূরান্ত নিউজ\nHome/ইসলাম/কৃষ্ণাঙ্গদের প্রতি মহানবী (সা.)-এর সম্মান\nইসলাম মানুষের অভিন্ন মানবিক মর্যাদা নিশ্চিত করেছে। ইসলামের দৃষ্টিতে ভাষা, বর্ণ ও আঞ্চলিকতা কখনো শ্রেষ্ঠত্বের মাপকাঠি হতে পারে না। পবিত্র কোরআনে ইরশাদ হয়েছে, ‘আমি আদম-সন্তানদের মর্যাদা দান করেছি; স্থলে ও সমুদ্রে তাদের চলাচলের বাহন দিয়েছি; তাদের উত্তম জীবিকা দান করেছি এবং আমি যাদের সৃষ্টি করেছি তাদের অনেকের ওপর তাদের শ্রেষ্ঠত্ব দিয়েছি।’ (সুরা বনি ইসরাইল, আয়াত: ৭০)\nপবিত্র কোরআনে আল্লাহ মানবজাতির বিভিন্ন জাতি, গোষ্ঠী ও বর্ণে বিভক্ত হওয়ার রহস্য উন্মোচন করে বলেন, ‘হে মানবজাতি, নিশ্চয়ই আমি তোমাদের সৃষ্টি করেছি একজন পুরুষ ও একজন নারী থেকে এবং তোমাদের বিভক্ত করেছি বিভিন্ন সম্প্রদায় ও গোত্রে যেন তোমরা পরস্পরকে চিনতে পারো। নিশ্চয়ই আল্লাহর কাছে সেই বেশি সম্মানী যে বেশি আল্লাহভীরু।’ (সুরা হুজরাত, আয়াত: ১৩)\n১. উম্মে আইমান (রা.): তিনি ছিলেন নবীজি (সা.)-এর পৈতৃক সূত্রে পাওয়া দাসী। তবে শৈশবে মাকে হারানোর পর তিনি উম্মে আইমান (রা.)-এর কাছে প্রতিপালিত হন। তিনি নিজের জীবনকে রাসুলের সেবায় উৎসর্গ করেন। নবীজি (সা.) তাঁকে মায়ের মতো সম্মান করতেন এবং ভালোবাসতেন। তিনি তাঁকে জান্নাতের সুসংবাদও দিয়েছিলেন। নিজের পালকপুত্র জায়েদ ইবনে হারিসা (রা.)-এর সঙ্গে তাঁকে বিয়ে দেন। রাসুলুল্লাহ (সা.) তাঁকে ‘মা’ বলে সম্মোধন করতেন এবং বলতেন, ‘তিনি আমার পরিবারের অবশিষ্টাংশ।’\n২. উসামা বিন জায়েদ (রা.): উসামা বিন জায়েদ (রা.) ছিলেন রাসুল (সা.)-এর পালকপুত্র জায়েদ (রা.)-এর ছেলে। পিতা-পুত্র উভয়কেই নবীজি খুব ভালোবাসতেন। রাষ্ট্রীয় বহু গুরুত্বপূর্ণ দায়িত্ব নবীজি (সা.) তাঁদের ওপর অর্পণ করেন। তাঁর জীবদ্দশায় শেষ যে বাহিনী জিহাদের উদ্দেশ্যে প্রেরণ করেছিলেন তাঁর সেনাপতি নিযুক্ত করা হয়েছিল উসামা (রা.)-কে। যদিও সেই বাহিনীতে ওমর ও আবু বকর (রা.)-এর মতো আরও বহু মর্যাদাবান সাহাবি উপস্থিত ছিল। অথচ তিনি ছিলেন দাসের পুত্র ও কৃষ্ণাঙ্গ।\n৩. সাদ আল-আসওয়াদ (রা.): তিনি ছিলেন দরিদ্র ও কৃষ্ণবর্ণ। নিজের অসহায় অবস্থা থেকে একদিন তিনি নবীজি (সা.)-এর কাছে দুঃখ করে বলেছিলেন, ‘হে আল্লাহর রাসুল, আমিও কি জান্নাতে যাব? আমি তো নিচু মাপের ঈমানদার হিসেবে বিবেচিত হই, কোনো মেয়ে আমার সঙ্গে বিবাহ বন্ধনে আবদ্ধ হতে রাজি হয় না।’\nনবীজি (সা.) তাঁর দুঃখ বুঝতে পেরে তাঁকে ধনাঢ্য এক ব্যক্তির রূপসী মেয়ের জন্য বিয়ের প্রস্তাব পাঠান। রাসুলুল্লাহ (সা.) প্রস্তাব পাঠিয়েছেন শুনে ওই ব্যক্তির মেয়ে বিয়েতে রাজি হয়। কিন্তু তাদের বিয়ের আগেই সাদ (রা.) শহিদ হয়ে যান। নবীজি তাঁকে জান্নাতের সুসংবাদ দেন এবং তাঁর সম্মানে জান্নাতের হুররা যে দুনিয়াতে অবতরণ করে তাঁর জন্য প্রতিযোগিতা শুরু করেছে তা অন্য সাহাবিদের অবগত করেন।\n৪. জুলাইবিব (রা.): তিনি নবীজি (সা.)-এর একজন কম পরিচিত সাহাবি। জুলাইবিব আসলে কোনো নাম নয়, এটি একটি উপনাম। আরবিতে এ শব্দের অর্থ ‘ক্ষুদ্র কিন্তু পূর্ণতাপ্রাপ্ত’। তাঁকে এই নামে ডাকা হতো। কারণ তিনি ছিলেন উচ্চতায় অনেক খাটো। ইসলাম-পূর্ব সমাজে তাঁকে ‘দামিম’ নামে ডাকা হতো। যার অর্থ কুশ্রী, বিকৃত অথবা দেখতে বিরক্তিকর। ইসলাম গ্রহণের পর তাঁকে জুলাইবিব নামে ডাকা হতো। এক জিহাদে শহীদ হওয়ার পর নবীজি তাঁকে জান্নাতের সুসংবাদ দেন, তাঁকে নিজ হাতে করে কবরে নামান এবং তাঁর প্রতি নিজের সন্তুষ্টি প্রকাশ করে আল্লাহর কাছে সুপারিশ করেছেন।\n৫. আম্মার বিন ইয়াসির (রা.): আম্মার বিন ইয়াসির (রা.)-এর পিতা-মাতা উভয়েই ছিলেন ক্রীতদাস। আবার তাঁর গায়ের রং ছিল কালো। রাসুলুল্লাহ (সা.) তাঁকে খুব ভালোবাসতেন। তিনি তাঁকে জীবদ্দশায় শাহাদাত ও জান্নাতের সুসংবাদ দিয়েছেন। মক্কী যুগে কঠোর নির্যাতন ভোগ করেও তাঁর পরিবারের কেউ ইসলাম থেকে দূরে সরেননি। এমনকি তাঁর মা সুমাইয়া (রা.) ইসলামের জন্য প্রথম শহীদ হয়েছিলেন।\n৬. আবু জর গিফারি (রা.): দুনিয়াবিরাগী সাহাবিদের অন্যতম ছিলেন তিনি। ইসলাম গ্রহণের আগে গোত্রের অভিজাত ও নেতৃস্থানীয় ব্যক্তি হিসেবে গণ্য হলেও ইসলাম গ্রহণের পর তিনি সব কিছু ত্যাগ করে সাধারণ জীবন বেছে নেন। তিনি সার্বক্ষণিক নবীজির সাহচর্য গ্রহণ করেছিলেন। তিনি নবীজি (সা.)-কে খুব বেশি ভালোবাসতেন এবং নবীজি (সা.)-ও তাঁকে ভালোবাসতেন। রাসুলুল্লাহ (সা.)-এর ইন্তেকালের পর তিনি স্বেচ্ছা নির্বাসন বেছে নেন এবং মরুভূমিতে মৃত্যুবরণ করেন।\n৭. বেলাল হাবশি (রা.): ইসলামের ইতিহাসে এক অবিস্মরণীয় ব্যক্তিত্ব বেলাল (রা.)। কঠিন নির্যাতনের মধ্যেও যিনি ইসলামের ওপর ছিলেন পাহাড়ের মতো অটল। তাঁকে বলা হয়, রাসুলুল্লাহ (সা.)-এর মুয়াজ্জিন। মহানবী (সা.) তাঁকে মসজিদে নববী ও সফরে মুয়াজ্জিন হিসেবে নিযুক্ত করেন। জান্নাতে তাঁর পায়ের আওয়াজ শুনে এসে নবীজি তাঁকে জান্নাতের সুসংবাদ দেন। এমনকি তাঁকে এ কথাও বলেন যে হাশরের ময়দানে কঠিন পরিস্থিতিতে তিনি নবীজি (সা.)-এর বাহনের লাগাম ধরে আগে আগে হাঁটবেন এবং তাঁর সঙ্গে জান্নাতে প্রবেশ করবেন।


বীরগঞ্জে পশ্চিম ভোগডোমা ফুটবল টুর্নামেন্টের ফাইনাল অনুষ্ঠিত - মাইনিং সিটি\n07 Dec 2021 - 11:50:49 pm। লগিন\nPublished on Saturday, November 6, 2021 at 9:46 pm\t 43 Views\nমোঃ আবেদ আলী : দিনাজপুর দিনাজপুরের বীরগঞ্জে পশ্চিম ভোগডোমা প্রতিবাদী ইয়াং স্টার ক্লাবের আয়োজনে পশ্চিম ভোগডোমা ফুটবল টুর্নামেন্টের চুড়ান্ত খেলা সম্পন্ন হয়েছে। ৬/১১/-বিকেলে উপজেলার পাল্টাপুর ইউনিয়নের পশ্চিম ভোগডোমা নদীর পাড় মাঠ প্রাঙ্গণে এই চুড়ান্ত খেলার উদ্বোধন করেন উপজেলা পরিষদের চেয়ারম্যান ও সাবেক সংসদ সদস্য মো. আমিনুল ইসলাম।খেলায় টাইব্রেকারে লাটেরহাট ফুটবল একাডেমিকে ২-৪ গোলে হারিয়ে পীরগঞ্জ একাদশ বিজয়ী হয়। চুড়ান্ত খেলা শেষে ৩নং ওয়ার্ড আ’লীগের সাধারণ সম্পাদক নুরুল ইসলাম মাস্টারের সভাপতিত্বে আলোচনা সভায় প্রধান অতিথি হিসেবে বক্তব্য রাখেন উপজেলা পরিষদের চেয়ারম্যান মো.আমিনুল ইসলাম।\nবিশেষ অতিথির বক্তব্য রাখেন পাল্টাপুর ইউনিয়নের সাবেক চেয়ারম্যান সুরেন্দ্র নাথ রায় কোকিল। এসময় উপজেলা রিক্সা ও ভ্যান চালক শ্রমিক ইউনিয়নের প্রধান উপদেষ্টা মোনায়েম মিঞা, সমাজসেবক তোফাজ্জল হোসেন রাজা, ওয়ার্ড আ’লীগের সভাপতি আব্দুল মান্নান, ওয়ার্ড আ’লীগের সভাপতি আতাউর রহমান, পাল্টাপুর ইউনিয়ন কৃষকলীগের সাধারণ সম্পাদক জতিন রায়, ওয়ার্ড ইউপি সদস্য নুরনবী, সাবেক ইউপি সদস্য বাবুল হোসেন, ওয়ার্ড ইউপি সদস্য জিয়াউর রহমান জিয়া, ওয়ার্ড ইউপি সদস্য ফরিদুল হক ফরিদ, মহিলা ইউপি সদস্য আকতারুন নেছা ও সাবেক মহিলা ইউপি সদস্য নীলা রানী দাস সহ স্থানীয় গণমান্য ব্যক্তিবর্গ উপস্থিত ছিলেন।\nআলোচনা শেষে খেলার চ্যাম্পিয়ন ও রানার্সআপ দলের মাঝে ট্রফি প্রদান করেন উপজেলা চেয়ারম্যান আমিনুল ইসলাম। এর আগে উপজেলার পলাশবাড়ী ইউনিয়নের ভান্ডেরাই জামে মসজিদের ছাদ ঢালাই প্রধান অতিথি হিসেবে শুভ উদ্বোধন করেন উপজেলা পরিষদের চেয়ারম্যান মো. আমিনুল ইসলাম। এসময় পলাশবাড়ী ইউনিয়ন আ’লীগের সভাপতি মোস্তাক আহম্মেদ মানিক উপস্থিত ছিলেন।


মহানবী হযরত মুহাম্মদ (স.)- এর ব্যঙ্গচিত্র আঁকা সুইডিশ কার্টুনিস্ট লার্স ভিল্কস এক সড়ক দুর্ঘটনায় নিহত হয়েছে।\nস্থানীয় গণমাধ্যমের বরাত দিয়ে সংবাদমাধ্যম বিবিসি এ খবর জানায়।\nপঁচাত্তর বছর বয়সী ভিল্কস মহানবী (স.)- এর কার্টুন আঁকার ঘটনায় প্রাণনাশের হুমকিতে পড়ার পর পুলিশি নিরাপত্তায় বসবাস ও চলাফেরা করতেন।\n২০০৭ সালে কার্টুনটি প্রকাশের ঘটনায় বহু ধর্মপ্রাণ মুসলমান ক্ষুব্ধ হয়ে ওঠেন। তাঁরা মহানবী (স.)- এর চাক্ষুষ উপস্থাপনাকে ইসলামের অবমাননা হিসেবে গণ্য করেন। ডেনমার্কের একটি সংবাদপত্র মহানবী (স.)- এর কার্টুন প্রকাশের এক বছর পর লার্স ভিল্কসের কার্টুনটি প্রকাশিত হয়।\nএদিকে স্থানীয় সময় গতকাল রোববারের ঘটনায় নিহতদের পরিচয় প্রকাশ করেনি পুলিশ। তবে, ভিল্কসের বন্ধু স্থানীয় একটি পত্রিকায় তার মৃত্যুর তথ্য জানান।